
LOCAL 
A2 


Diasabra 5 November 2022 
Minister Ursell Arends 
Potencial pa colaboracion entre nos islanan bisiña den Caribe pa 
mehora seguridad di alimentacion 


Aruba ta e anfitrion pa 
e Comprehensive Disas- 
ter 
Risk 
Management 
and Financial Resilience 
Regional Workshop for 
Overseas Countries and 
Territories in the Caribbe- 
an. Esaki ta un tayer encu- 
anto resiliencia di islanan 
Caribense. 


Meta pa crea un Aruba re- 
siliente cu siguridad di ali- 
mentacion ta forma un parti 
clave, y tambe ta bini padi- 
lanti den e rapport di World 
Bank. Covid-19 a siña nos cu 
nos no por keda depende riba 
un solo pilar economico, ni 
tampoco riba importacion. E 
oportunidad pa expande riba 
tereno di Sector Primario ta 
uno cu Aruba no por laga bay. 


Aunke Aruba tin e suerte di 
evita e gran mayoria di hor- 
can, nos tin otro retonan 
mescos cu e resto di islanan 
Caribense. Nos ta e isla mas 
arido den e region cual ta bon 
pa nos turismo pero ta un 
reto grandi pa nos agricul- 
tor tradicional. Pa es motibo, 
agricultornan ta innova den 
direccion di hydroponics y 


otro metodo tecnologico cu 
ta mas eficiente. 


Tin un chispa di interes den 
comunidad pa cu agricultura, 
pero mester motiva - of - fa- 
cilita esaki mas ainda, cual 
Gobierno di Aruba ta com- 
pletamente prepara pa haci. 


Mester enfoca riba educacion 
y colaboracion. Educacion 
por cultiva conocemento y 
lanta un generacion nobo, 
conecta cu plantamento y 
alimentacion. P’esey tambe 
ta stimulando varios proyec- 
tonan escolar actualmente. 
No por lubida e importan- 
cia di agricultura familiar, 
un bunita actividad pa famia, 
alabes por forma un extra 
fuente di entrada, hasta pa e 


“hobbyist”. 


Tin colaboracion entre islan- 
an den Reino pa siña di otro y 
hunto hisa nos nivel di sigu- 
ridad di alimentacion, amplia 
nos mercado domestico. Ta 
momento nos considera tam- 


be e potencial pa colabora- 
cion entre nos islanan bisiña 
den Caribe, no solamente es- 
nan Hulandes, pa por garan- 
tisa siguridad di alimentacion 
mas pronto posibel. 
Minister Arends a clausura 
dunando pabien na Santa 


Rosa pa un tremendo trabou 
den facilita e evento aki, ca- 
minda a expone productonan 
local, prepara y cushina pa 
yiu di tera y presenta na un 
manera extraordinario na e 
miembro bishitantenan di e 
demas islanan Caribense. 


Sinterklaas ta bay yega Aruba cu su Pietnan colorido 
dia 13 di november 


Asina a informa comuni- 
dad diahuebs ultimo den 
un conferencia di prensa, 
unda Comision Celebra- 
cion Dianan Nacional, cu 
ta encarga di e yegada di 
Sinterklaas na Aruba, a 
señala cu nan ta den pre- 
paracion pa e yegada di 
Sinterklaas programa pa e 
dia aki. 


Presidente e comision, Lyo- 
nel Dirks a splica cu manera 
ta conoci, pa dos aña no taba- 
tin yegada di Sinterklaas unda 
muchanan por a warda p’e na 
waf di manera tradicional pa 
via di pandemia di Covid-19, 
tin algun cambionan cu ta 
bay tuma luga pa e yegada 
di Sinterklaas cu su Pietnan 
unda cu e barco cu ta bin for 
di Spaña ta bay yega 10or di 
mainta na waf di Aruba Port 
Authority (APA) di akinan e 
ta bay subi Harbour Arena, 
subi rotonde di Wendy’s y lo 
continua cu un parada mane- 
ra ta custumbra durante ul- 
timo añanan. 


E parada di e aña aki ta bay ta 
mas corto segun Dirks a bisa 


pa loke ta trata e ruta miran- 
do cu esey ta un peticion cu e 
mesun gruponan cu tin hopi 
aña participando a pidi un 
cambio pa motibo cu e ruta 
tabata hopi largo y e parada ta 
bay caba na Plasa Padu. 


“Esey ta e centro unda e cel- 
ebracion lo continua manera 
cu Sinterklaas y su Pietnan lo 
yega Aruba dia 13 di novem- 
ber unda cu na Plasa Padu 
lo tin actividad cu diferente 
gruponan di baile, shownan 
cu ta bay tuma luga y ora cu 
Sinterklaas yega 12.30 of 1or 
di merdia e celebracion ta bay 
continua te 2or di atardi”, el 
a bisa. 


E aña aki e parada ta consisti 
di brass band, e grupo di coro 
di Muchanan Sabi cu a crea 
varios cancion nobo di Sin- 
terklaas y su Pietnan trecien- 
do e cambio pa loke ta Piet- 
nan colorido pa e aña aki. 


Esaki ta algo cu a wordo 
anuncia caba cu e Pietnan ta 
bay ta colorido, unda cu Ed- 
selyn Figaroa a prepara tambe 
un buki cu pronto ta bay sali 
yama Academia di Piet, e cual 
ta bay conta pakico e color- 
nan cu ta bay wordo mira den 
e cara di e Pietnan e aña aki. 


Pa cu esaki, minister di Cul- 
tura y Finanzas, Xiomara 


Maduro a splica cu tabatin 
polemica pa loke ta e color di 
e Pietnan. Manera ta conoci 
esaki ta un tradicion Hulan- 
des, pero tin hendenan cu ta 
considera esaki como un fies- 
ta cu tin discriminacion unda 
Zwarte Piet ta pinta full su 
cara na preto, cu boca grandi 
cora y renchinan grandi, esey 
pa hopi hende ta nifica sim- 
bolo di sclavitud y discrimi- 
nacion. 


“E ora ey e movecion a bin 
no solamente na Hulanda 
pero tambe na mundo y Na- 
cionnan Uni, na Aruba nos 
sa tambe cu muchanan for di 


chikito na scolnan ta wordo 
tenta pa Zwarte Piet y e ora 
ey nan ta sinti nan mes dis- 
crimina, p’esey mirando tur 
lo cual a pasa akinan dos aña 
pasa nos a bisa cu pa loke ta e 
yegada di Sinterklaas na Aru- 
ba cu ta haya fondonan publi- 
co esaki no por wordo destina 
na algo cu ta trece discrimi- 
nacion, p’esey a bin e idea cu 
diferente Pietnan colorido”, 
minister Maduro a señala. 


Pa finalisa, nan a informa cu 
portanan di Harbour Arena ta 
bay habri for di 9or di mainta 
unda muchanan cu nan famia 
por drenta. 


LOCAL A3 


Diasabra 5 November 2022 


Minister di Desaroyo Sostenible, Geoffrey Wever: 
Desaroyo di San Nicolas mester “refleha e deseo di tur stakeholder” 


Durante 
un 
conferen- 
cia di prensa na ArtisA 
e siman aki, minister di 
Asunto Economico, Co- 
municacion y Desaroyo 
Sostenible, Geoffrey Wev- 
er a contesta preguntanan 
di prensa tocante desar- 
oyo di area di San Nicolas, 
expresando cu desaroyo di 
San Nicolas mester bay se- 
gun e deseo di tur e stake- 
holdernan. 


A puntra Wever con ta bay- 
endo cu plannan pa desaroyo 
di San Nicolas, y el a indica 
cu “nos tin basta tempo ta 
preparando e prome proyec- 
to pa San Nicolas, e prome 
proyecto cu nos kier desar- 
oya”. Wever a indica cu el a 
tuma contacto cu San Nico- 
las Business Association hun- 
to cu arkitecto cu ta yudando 
e ministerio pa cuminsa in- 
tercambia idea pa sigura cu 
ta riba mesun linea cu e aso- 
ciacion y tur stakeholdernan 
di p’ariba di brug. “E ora mi 


a puntra nan si nos por haci 
tambe un caminata pa nos 
identifica e zonanan cu nos 
ta kere cu tin e potencial, 
caminda cu, cu poco fondo 
toch nos por realisa impacto 
grandi”, el a contesta. 


Wever a agrega cu a scoge e 
maneho aki tambe pa Oran- 
jestad, caminda a haci e me- 
sun tipo di acercamento cu a 
resulta bon, y pronto lo haya 
cierto anuncio tambe relacio- 


na cu proyectonan concreto 
cu ta bay sali. “Pero e ora ban 
bisa cu nos a haya e modelo 
cu ta funciona bao di e situa- 
cion dificil den cual e pais ta 
aden. Mi ta kere e ta un bon 
formula tambe pa replica es- 
aki den area di San Nicolas.” 


El a bisa cu pa e motibo aki 
nan a bin hunto y a realisa di 
biaha cu e pensamentonan 
ta alinea cu stakeholdernan. 
“Esaki no ta nifica cu loke nos 


ta bay presenta ta bay ta de- 
finitivo, pero e ta duna nos un 
base si pa presenta e prome 
propuesta cu lo mester haya 
mas input di tur e stakehol- 
dernan. Pero e prome paso 
tabata pa sigura cu e vision di 
gobierno ta cuadra cu e vision 
tambe di San Nicolas Busi- 
ness Association, pa nos ta 
sigur cu ora cu nos haci algo, 
e ta refleha tambe e deseo di 
tur e stakeholdernan.” 


El a bisa cu a haci palabracion 
cu na e momento aki ta bay 
back na completa e prome 
diseño di e area cu kier dre- 
cha, y cu e concepto su tras, 
dun’e su contenido pa por 
bin back y papia cu un grupo 
di stakeholder mas amplio, 
“pa nos ta sigur cu e fon- 
donan cu ta wordo aloca ta 
fondonan cu ta carga aproba- 
cion di e area.” 


A puntra Wever tocante re- 
sultado di un sondeo cu a 
haci entre diferente comer- 


ciante di San Nicolas, cu un 
di e peticionnan mas grandi 
tabata pa gobierno trece al- 
gun oficina p’ariba pa crea 
un bida diferente pa resi- 
dentenan di e area. Wever a 
contesta: “Tin diferente di 
e tipo di pensamentonan ey, 
pero toch mirando cu na e 
momento aki e deseo tabata 
pa San Nicolas ta e ‘creative 
city’, esey tambe mester tin 
mas enfoke riba dje, esey ta e 
situacion aworaki. Ta keda na 
nos pa sigui duna contenido 
na esey.” 


El a conclui bisando: “Per- 
sonalmente na e momento 
aki mi no ta wak cu trece tur 
e departamentonan p’ariba 
ta bay cuadra cu e vision di 
e mesun stakeholdernan di 
e area, y e esfuersonan cu ta 
canando caba, cu a wordo 
haci caba, cu tin diferente in- 
versionista, artistanan local.” 


No tabatin suficiente indicacion cu hoben intencionalmente 
kier a comete homicidio contra polis 


Tabata riba dia 1 di mei di 
e aña aki cu e acusado di 
inicialnan J.K. a topa un 
control di Cuerpo di Po- 
lis riba caminda, unda cu 
el a dicidi di aumenta e 
velocidad di su auto. Den 
esaki un polis a keda en- 
volvi pa motibo cu J.K. a 
lastr’e aproximadamente 
100 meter cu su auto, a 
dal contra un palo di luz 
y despues a huy for di e 
luga. 


Ayera mainta un hues di Cor- 
te di Husticia a dicta senten- 
cia den e caso aki, unda J.K a 
scuch’e via online deteni for 
di KIA. Ministerio Publico a 
pidi un castigo di 11 aña con- 
tra J.K cu tabata acusa di in- 
tento di homicidio contra un 
polis di 31 aña, cu a resulta 
gravemente herido. 


Su abogado, Vito Carlo a 
duna un declaracion di e caso 
aki unda el a indica cu su 
cliente a wordo condena pa 
posesion di arma di candela, 
menasa y zware mishandel- 
ing, e acusacionnan di Min- 
isterio Publico tabata cu su 
cliente a hacie intencional pa 
motibo cu ora polis a purba 
di stop e persona en cuestion, 


el a core bay y polis a keda 
wanta e auto. 


For di dossier Ministerio Pu- 
blico a bisa cu J.K intenciona- 
lmente a dal e polis contra un 
palo di luz, pa lo cual e polis a 
haya hopi sla y cu fiscal a bisa 
cu polis tin suerte cu e no a 
fayece. 
“A base di dossier a mi tabata 
haya cu no tabatin suficiente 
indicacion cu en berdad mi 
cliente a haci’e intenciona- 
lmente y no tabatin e voor- 
waardelijk opzet”, Carlo a 
señala. 


Un di e puntonan cu Carlo a 
trece dilanti ta cu e declara- 
cion di J.K y di e polis ta con- 
tradictorio, tin un declaracion 
di un testigo y den esaki hues 
a tambe a bisa cu e auto cu 
J.K a cuminsa core e auto no 
tabata coriendo riba un linea 
straight y bay contra palo di 
luz, cu por a wak cu e auto ta- 
bata swing y segun esey taba- 
ta duna indicacion cu manera 
J.K den su declaracion a bisa 
polis tabata trek un banda di 
stuur wheel y J.K tabata trek 
e otro banda pa lo cual e auto 
tabata swing asina hopi, te cu 
el a dal contra un palo di luz y 
su cliente, manera el a sigura, 


e semper a bisa cu e nunca a 
wak cu e polis a dal contra e 
palo di luz, “pa e motibo aki 
hues a yega na e decision cu 
no tin suficiente prueba legal 
cu ta convicente cu mi cliente 
a tuma e riesgo di maniobra 
di tal manera cu e polis a dal 
contra palo di luz y conse- 
cuentemente cu e lo por a 


fayece”, Carlo a declara. 
J.K a haya 5 aña cinco aña di 
castigo y no 11 manera fiscal 
di Ministerio Publico a pidi, 
ademas e mester paga un 
parti di daño y perhuicio di 
e victima, sino e mester sinta 
84 dia extra. 


Aworaki, e proximo paso 


segun Carlo a menciona, e 
ta bay sinta cu su cliente pa 
papia cune y asina wak si ta 
bay apela e decision di e hues 
of conseh’e pa wak kico e ta 
bay haci awor pa loke ta trata 
daño y perhuicio pa asina e 
victima por haya loke e tin 
derecho riba dje. 


LOCAL 
A4 


Diasabra 5 November 2022 
Parlamento Hubenil ta bay presenta Debate & Speaking Championship 
Pa celebra Dia Internacional di Derechonan di Mucha 


Parlamento Hubenil ta 
bezig organisando algun 
actividad pa conmemora 
e Dia Internacional di 
Derechonan di Mucha e 
dia 20 di november unda 
lo tuma luga e Debate & 
Speaking Championship 
dirigi pa hobennan entre 
12 pa 24 aña. 


Dave Martinus presidente 
di e directiva di Parlamento 
Hubenil a informa na Bon 
Dia Aruba cu for di nan statu- 
utnan ta pa duna e hobennan 
e oportunidad di expresa nan 
mes y expresa nan manera di 
pensa den un manera liber 
sin importa nan creencia, 
religion of preferencia, esaki 
ta haci cu pa nan como Par- 
lamento Hubenil e dia aki ta 
hopi importante. 


Den cuadro di 2022 e topico 
di e aña aki pa cu derecho 
di mucha ta papia tocante 
con comunidadnan na nivel 
mundial ta birando mas bieu 
y ta importante pa por tin 
un relacion entre hendenan 
grandi y hendenan hoben, e 
comunidad mes ta birando 
mas grandi, esey ta nifica cu 
nan mester por traha hunto 
pa e bienestar di cada un di e 
gruponan aki. 


Loke nan a pensa pa por cele- 
bra e dia aki mirando e topico 
nan kier duna oportunidad na 
e hobennan pa nan por debati 
riba esaki formando ekiponan 
di debate di tres persona, nan 
ta bay tin e preguntanan pa 
por debati. 


Tambe den e parti di oratoria 
(speaking) tambe ta impor- 
tante pa motibo cu nan kier 
duna na e hobennan e opor- 
tunidad di expresa con nan ta 
pensa tocante e topico “sola- 
mente debati, pero tambe 
nan duna nan opinionnan y 


expresion di con e ta impor- 
tante e topico riba su mes, 
esaki ta un parti importante 
den e desaroyo di e hoben- 
nan. 


Martinus a señala cu hopi 
hende tin impresion cu es- 
aki ta trata di hobennan cu 
ta bay bira parlamentario of 
minister, “semper esey ta e 
percepcion, pero Parlamento 
Hubenil ta para pa e desa- 
royo di e hoben den cierto 
balornan, pero tambe pa nan 
por expresa nan mes, como 
instrumento pa nan desar- 
oya nan mes ta por ehemplo, 
e parti di siña con pa debati 
topiconan na un manera res- 
petuoso treciendo argumen- 
tonan y di otro banda, zorg pa 
hendenan por trece un orato- 
ria cu un topico dunando nan 
opinion y un bista di loke nan 
ta pensa den un cantidad di 


tempo”, el a bisa. 


Ora cu e hobennan por logra 
esaki, no solamente nan por 
hacie si nan ta parlamentario 
of minister sino pa nan carera 
y e ta bay bira importante cu 
nan por papia di un manera 
organisa y di un manera res- 
petuoso y scucha di otro hen- 
denan nan opinion. 


“Awendia nos ta mira hopi cu 
hendenan grandi ta pensa cu 
dunando nan opinion den un 
forma sin respet, ya ta debate 
y esey no ta debate, debate ta 
ora bo trece argumentonan, 
por tin diferencia di opinion 
pero, keda respetuoso treci- 
endo argumentonan fuerte, 
pero awendia nos ta mira 
cu e linea a crusa caminda 
pa mi por gana e argumento 
mi mester falta bo e respet”, 
Martinus a declara. 

Raisa Montilla 


Por tin ministro delincuente... 
Con preveni pa haya mas...? 


Den e dianan aki tin tratamento den corte di un 
di e casonan grandi di corupcion den cual min- 
istronan den anterior gabinete(nan) ta acusado 
principal. E casonan aki ta den man di juez ai- 
nda, pa cual nos no ta bay specula kico e resul- 
tado final por ta. Di otro banda, nos no mester 
warda te dia tin un decision final, pasobra esey ta 
bay dura un par di aña ainda, y ademas tin hopi 
asunto ta bin dilanti cu ta yama nos atencion, pa- 
sobra ta cos cu por drecha awe, sin warda vere- 
dicto den e casonan aki. 


Nos ta referi aki na e preguntanan clave cu pa 
hopi tempo mester a resona den e aparato pu- 
blico y esunnan clave ta: con e tipo di corup- 
cion aki por a tuma lugar pa tanto tempo? Y: 
kico realmente a haci pa preveni cu e tipo di 
corupcion aki, sigur na alto nivel den goberna- 
cion, por sigui tuma lugar? Nos mester bisa cu, 
banda di e critica meramente politico, den e sen- 
tido di opina cu e politiconan cu mester defende 
nan mes den corte, ta carece di un nivel debido 
di moralidad y respet pa propiedad publico cu 
a pone den nan man, pero no pa abusa di nan 
posicion pa faborece hende cu ta bay gana placa 
bruto cu loke nan a haya pornada. Nos por com- 
parti e sentimentonan ey, pasobra tur crimen cu 
ta envolve propiedad publico ta asunto di nos 
tur, y en principio, y por principio, mester re- 
chaza e tipo di comportamento ey. Den e sentido 
ey lo tabata di spera cu lo a tuma e medidanan 
corecto y di coreccion pa evita cu nos ta pasa den 
e berguenza aki atrobe, pa cuminza cu nos tin 
keto bay un ex-ministro acusa pa delitonan cu 
por resulta den castigo di prison di varios aña, 
cu un dia ta den corte pa defende su mes con- 
tra acusacion sumamente grave, y e siguiente dia 
ta den parlamento batiendo riba pecho y argu- 
mentando cu e tin lo mejor di intencion pa nos 
comunidad... Ta pesey na cualkier pais cu ta res- 
peta su mes, e tipo di situacion bergonzoso aki ta 
imposible, pasobra e parlamentario ey no por ta 
den e posicion ey mes. 


Y nos no kier tende e argumento cu ‘tur hende 
ta inocente te ora nan keda condena definitiva- 
mente’. No cu e frase ey no ta corecto, pero e no 
ta aplicable den tur situacion. E ta implica mas 
cu tur cos cu cada persona tin derecho riba un 
huicio imparcial. Bo tin derecho di un juez cu ta 
enfrenta bo sin cu e tin bo condena caba. Loke 
pafor di corte otro hende ta pensa, eyden ta ire- 
levante. 


Pero awor back na e parlamento. Pakico den 
otro parti di Reino tin regla den ley, hasta con- 
stitucion, cu ta percura cu ora un mandatario o 
parlamentario, ta den problema asina serio cu 
ministerio publico ta entama un caso contra 
su persona, anto pa salvaguardia e prestigio cu 
e parlamento mester por tin den comunidad, ta 
representante di pueblo nan ta al fin y al cabo, 
e persona ey bao e acusacion asina serio mester 
hala atras, si cos bay bon pa su persona tempo- 
ralmente, pa husticia haci su trabao. E no tin 
absolutamente nada di haci cu kier condena e 
persona ey promer cu juez caba di haci su trabao. 


Sin embargo, nos por constata cu como unico 
pais den Reino e opinion den practica ta cu nos 
no tin e respet pa nos mes pa cambia e asunto 
aki. Den esey parlamento no solamente ta des- 
respeta nan mes, si nan kier haci esey, dal bay, 
pero de paso ta desrespeta comunidad, ya cu nan 
ta e uniconan cu por percura, colectivamente, 
pa cambia nos Constitucion y pone e reglanan 
aki aden, mescos cu e otro partinan di Reino. Ta 
demasiado pa pidi, o exigi esaki? Hasta un nei- 
shi legendario di corupcion y nepotismo manera 
Sint Maarten, tin esey den nan Constitucion... 
Ah, claro, ta e Hulandesnan a forza esey, no ta e 
alto moralidad di parlamento na e isla ey a per- 
cura pa esey...? Awor, kico nos ta kere, cu Hu- 
landa mester bin hacie pa nos, pa algun di nos 
grita atrobe cu ‘e colonialistanan ta bin trapa riba 
nos derecho’? Nos aparentemente no mester di 
nan pa haci esey, nos mes ta trapa riba loke supu- 
estamente mester ta sagrado pa nos. 


Y laga nos ta bon cla cu e problema no ta sola- 
mente den un parlamento cu no ta respeta ni 
nan mes. E problema tambe ta cu, djis pa men- 
ciona un aspecto di e asunto di tereno propiedad 
di pueblo, cu nos no por mira drechi ta kico a 
mehora den e sistema di otorga tereno, cu por 
preveni por ehemplo e posibilidad cu bo ta haya 
un tereno grandi pa negoshi pornada di gobi- 
erno, y bira bend’e pa su mañan ganando mi- 
yones? Nos no ta mira ningun cambio den e ley 
di emision di tereno propiedad di pueblo cu ta 
para e tipo di practica aki. Nos ta keda pega den 
e siguranza cu e politico adversario di esnan bao 
investigacion actual ta duna bo: “Nooo, pero nos 
no ta asina, nos ta hende drechi...”. E contesta 
corecto, ta parce nos: “Mi no a puntra bo si bo ta 
hende drechi, mi ta supone cu bo ta. Mi a puntra 
bo kico a haci pa preveni e siguiente robo miyo- 
nario?” Silencio... 

Tocante verbo iregular; nos tin anto...? 


E siman aki den nos column pa trata e caracteristicanan, 
conoci o menos conoci, di nos idioma nacional, atencion 
pa e existencia di verbo iregular den Papiamento. “Esey ta 
existi anto,” lo ta e pregunta cu varios ta haci. Bon, nos por 
bisa cu practicamente den tur idioma lo bo haya excepcion 
riba regla, pakico cerca nos no? E ta un asunto un poco 
complica, laga nos splica. 


Pa cuminza, nos ta custumbra caba cu e fenomeno di ver- 
bo cu den nan uso den diferente forma, segun persona y 
tempo, ta desvia di e forma ‘normal’ cu lo bo a spera. Esaki 
nos conoce mas tanto di Spaño, ya cu mayoria di e ver- 
bonan den nos idioma ta bin di e idioma ey, o anterior na 
esey di Portugues. Nos tin tambe verbo cu ta bin di Hu- 
landes pero esey ta mas limita; nos lo dedica atencion na 
esey den otro edicion. 


Bolbiendo na e verbonan origina den Spaño, ta importante 
señala cu e fenomeno cu nos ta bay describi ta practica- 
mente den e categoria di verbo cu na Spaño ta termina cu 
‘er’. Nos tin como ehemplo e verbo ‘poner’. Esaki den e 
forma di (participio) pasado ta bira ‘puesto’ y no ‘ponido’ 
cu lo ta e forma segun regla estricto pa un verbo cu ta ter- 
mina cu ‘er’, pero a dicidi, den un pasado remoto, cu no ta 
haci esey. Curiosamente na Papiamento nos si a haci esey: 
nos no a sigui e excepcion den Spaño, y cerca nos e verbo 
‘pone’ conoce e forma di pasado ‘poni’. Tene na cuenta si 
cu nos a hereda tambe e otro palabranan cu ta origina di 
e verbo ‘poner’, manera ‘proponer’, y ‘imponer’, y di esey 
‘propuesta’, ‘impuesto’, etc. Aki atrobe nos ta bin topa cu 
nos propio interpretacion di e asunto, unda nos den e caso 
di e verbo ‘impone’, atrobe no ta sigui e forma iregular na 
Spaño (impuesto) y e ta bira ‘imponi’. Igualmente asina 
e verbo ‘pospone’ cu ta bira ‘posponi’ y no ‘pospuesto’ 
manera na Spaño. 


Otro ehemplo di un verbo iregular na Spaño ta ‘volver’ 
unda cerca nos el a bira ‘bolbe’ pero den su forma di pas- 
ado no ta sigui e ‘vuelto’ Spaño, pero ta keda ‘bolbe’ y no 
ta bira ‘bolbi’. Tuma na cuenta cu den e verbonan deriva 
di ‘volver’ cu nos a adopta si nos ta aplica e regla propio di 
Papiamento di Aruba; por ehemplo: e verbo ‘envolver’ ta 
bira ‘envolve’ y su forma di pasado ta ‘envolvi’. 


Ta e momento tambe pa nos trata aki e curiosidad, si nos 
kier yam’e asina, cu nos tin den varios di e verbonan aki 
dos forma di pasado, dependiendo di e situacion. Laga nos 
splica. Usando e mesun verbonan aki, nos ta bisa “El a im- 
pone algun regla imposible pa cumpli cu nan”. Pero, si nos 
kier bisa e asunto un poco diferente, nos ta cambia e verbo: 
“E tabatin poco regla imponi, imposible pa cumpli...”. Pa 
referi tambe na e verbo ‘envolve’: esaki tambe ta bira: “Mi 
a envolve mi mes den e asunto ey”. Y: “Mi tabata envolvi 
den e asunto ey”. E escogencia ta depende di e momento 
den pasado, si locual a tuma lugar ta den un pasado com- 
pleta of no. 
Awor algo tocante e casonan unda si nos ta sigui e regla- 
nan ‘normal’ di Spaño. Den e casonan aki, nos ta sigui e 
forma unda verbo ta termina cu ‘er’ ya cu e cambionan ta 
mas tanto cu esakinan y no cu e verbonan cu ta termina cu 
‘ir’ o ‘ar’. E verbonan cu ‘er’ na final ta haya den pasado 
e forma cu ta termina cu ‘ido’. Nos a tuma un ‘shortcut’ 
aki y el a bira solamente e ‘i’ di ‘ido’. Por ehemplo e ver- 
bo ‘conocer’, na Papiamento ‘conoce’, ta haya e forma di 
pasado ‘conoci’ cu ta cuadra cu e forma Spaño ‘conocido’. 
Aki tambe e diferente forma di pasado: “Mi a conoce” y “E 
tabata conoci, den comunidad”. 


Aki tambe nos ta observa e diferencia cu e Papiamento di 
Corsou, unda varios verbo cu na Aruba a haya e forma di 
pasado cu ta termina cu ‘i’, a keda mantene e letter ‘e’ di 
e forma di pasado cu nos ta aplica solamente pa e pasado 
incompleto. Ehemplo: na Corsou ta usa ‘sende’ y ‘sendé’ 
pa e formanan di pasado, mientras na Aruba nos ta usa 
‘cende’ y ‘cendi’ pa e dos formanan di pasado. Cada ken cu 
nan custumber, naturalmente. 


Minister Ursell Arends: 
Luna di adulto mayor ta clausura pero e 
trabaonan na nan bienestar ta continua 


Durante ful luna di oc- 
tober, 
proclama 
como 
e luna di nos adultonan 
mayor,un 
adelanto 
ex- 
cepcional a wordo haci 
pa loke ta trata e vision y 
maneho na bienestar di e 
grupo den nos comunidad 
cu a lanta nos, esnan cu a 
aporta grandemente na e 
fundeshi di nos Pais. 


“Desde comienso nos adul- 
tonan mayor nan cuido y 
bienestar tabata halto entre 
e puntonan di prioridad, y 
di ora mi a tuma e encargo 
como Minister di Asuntonan 
di Adulto Mayor a haci es- 
fuersonan pa cuminsa cana e 
caminda pa cumpli na duna 
nos adultonan mayor e aten- 
cion cu nan merece. 


Nos tin un caminda largo 
pa bai, y tin hopi mas trabou 
pa haci pero mi ta contento 
pa bisa cu tin tremendo co- 
laboracion y confiansa di 
parti nos adultonan mayor y 
stakeholders den e ministerio 
pa traha un maneho na nan 
bienestar”, Minister Arends 
a comenta. Asina ta segura 
su compromiso cu e grupo 
aki cu ta ocupa alrededor di 
23% di Aruba su poblacion y 
segun stadistica ta creciendo 
mas ainda. 


Na comienso di e luna, Di- 
rectie Ouderenzaken a bira 
un realidad. Un departamen- 
to cu lo percura pa colabo- 
racion, servicionan tanto di 
cuido y social adecua, sosten 
pa cuido informal, optimali- 
sacion y rendibilidad di cuido 
y tambe pa stimula participa- 
cion di nos adultonan mayor 
den sentido amplio. E reali- 
sacion di e departamento aki 
a wordo realisa despues di 
un restructuracion. Ta bon 
pa remarca cu Dienst Oud- 
erenzorg tawata un organi- 
sacion gubernamental exis- 
tente bou maneho di Directie 
Volksgezondheid(DVG). 


Minister Arends a tuma e de- 
cision pa transforma e Dienst 
den un Directie riba su mes, 
unda tin mas control riba e 
maneho y asina centralisa 
tur loke ta resorta bou nos 
adultonan mayor bou un solo 
capa. Pues asina restructura 
na un manera cu lo haci uzo 
di recursonan actual pa loke 
ta trata nos profesionalnan cu 
ta den e sector publico caba. 


Tambe for di ministerio di 
Asuntonan di Adulto Mayor 
a aloca fondo pa realisa Con- 
greso Active Aging di Movi- 
mento ta Bida cu e meta pa 
trece conscientisacion riba 
mehoracion di e calidad di 
bida y preparacion pa cu es- 
aki. 


Pa reinforsa e compromiso 
cu Minister Arends tin cu 
nos pioneronan mayor, a per- 
cura conhuntamente cu Club 
Kibrahacha pa reinicia e tele- 
fon pa Adulto Mayor uzando 
e number #125 cu e slogan 
'Mi ta inclui', paso tur hende 
merece di sinti nan mes ba- 
lora y inclui den nos comu- 
nidad. Nos adultonan mayor 
nan conocemento y experi- 
encia lo sigui guia nos pa awo 
y pa semper. 


Minister Arends y su minis- 
terio a tuma e oportunidad 
den conexion cu luna di adul- 
to mayor pa presenta e mane- 


ho na varios grupo di adulto 
mayor, duna reconosimento 
nan nos baluartenan y tambe 
a organisa diferente charla in- 
formativo hunto cu Directie 
Ouderenzaken, Central Bu- 
reau of Statistics Aruba y ex- 
pertonan. Topiconan manera 
cuido, demencia, finansas cu 
ta relevante pa adulto mayor 
a ser trata durante e charlanan 
aki. Por mira e charla riba e 
pagina di facebook di Direc- 
tie Ouderenzaken. 


Pa loke ta trata casnan di cui- 
do, a logra entrega permiso 
na 6 cas di cuido cu ta cumpli 
cu rekesitonan pa asina por 
opera. Tin cu menciona cu 
actualmente tin un proyecto 
piloto andando pa loke ta 
trata control riba e calidad di 
cuido y bienestar di e cliente. 
Tambe Ministerio di Adulto 
Mayor a aloca fondo pa asina 
amplia Cas Marie su ora di 
servicio na 5 dia pa siman y 
asina sigui ofrece e tremendo 
servicio cu nan bin ta duna na 
nan clientenan cu demencia/ 
alzheimer. 


Pa clausura e luna di adulto 
mayor, Minister Arends ta 
manda palabra di gradici- 
mento na tur adulto mayor, 
nos 
baluartenan, 
funda- 
cionnan, grupo di bario, or- 
ganisacionnan di sector pu- 
blico y priva, y sin lubida tur 
boluntarionan cu ta atende 
directamente cu nos adul- 
tonan mayor. 


"Danki pa haci luna di adulto 
mayor un exito, yena cu ac- 
tividad, informacion y mas cu 
tur cos danki pa tin e curason 
pa atende cu nos pioneronan 
mayor, como Minister di 
Asuntonan di Adulto Mayor, 
mi lo sigui enfoca riba desa- 
royo positivo y participacion 
activo pa nos adultonan may- 
or," Minister Arends ta con- 
clui. 


salud a7 


Diasabra 5 November 2022 


Europa ta aproba prome dosis di remedi pa proteha baby contra RSV 


(AP) – E Comision Eu- 
ropeo a autorisa e prome 
medicamento di un solo 
dosis den mundo pa trata 
un virus respiratorio cu ta 
causa malesa den miyones 
di baby y mucha global- 
mente tur aña. 


Den un declaracion diabi- 
erna, Sanofi y AstraZeneca a 
bisa cu e Comision Europeo 
a duna luz berde na Nirse- 
vimab, un anticurpa desaroya 
den laboratorio pa proteha 
babynan durante nan prome 
tempo exponi na Respiratory 


Syncytial Virus (RSV), cual 
ta un infeccion sumamente 
contagioso cu ta comun y ta 
afecta casi tur baby di te hasta 
2 aña. 


Actualmente, e babynan den 
riesgo por ser duna vacunan- 
an mensual pa proteha nan 
durante e temporada di RSV. 


Den september, European 
Medicines Agency a reco- 
menda pa Nirsevimab, bendi 
como Beyfortus, keda auto- 
risa a base di un investigacion 
avansa cu a demostra cu e me- 


dicamento ta reduci e chens 
cu un baby cu RSV lo mester 
atencion medico y aparente- 
mente ta brinda proteccion, 
compara cu e babynan cu a 
ricibi un vacuna di control. E 
medicamento ta ser duna cu 
un solo inyeccion. 


“Nos ta contento cu e opor- 
tunidad di por expande pre- 
vencion na tur baby,” Silke 
Mader, co-fundador di e Eu- 
ropean Foundation for the 
Care of Newborn Infants a 
expresa. 


Morto den terapia di genetica CRISPR ta causa buskeda pa respuesta 


(AP) – E unico boluntario 
den un estudio tocante un 
tecnica di edita genetica 
a fayece, y e personanan 
tras di e estudio aki awo 
ta purbando saca afo kico 
exactamente a causa su 
fayecimento. 


Terry Horgan, hoben di 27 
aña ken tabatin Duchenne 
Muscular Dystrophy a fayece 
luna pasa, segun Cure Rare 
Disease, un agencia basa na 
Connecticut pa su ruman 
homber, Rich, pa purba y sal- 
ba su persona di e condicion 
fatal. 


Aunke te ainda no ta conoce 
hopi tocante con el a fayece, 
su fayecimento a tuma luga 
durante un di e prome estudi- 
onan pa cu edita genetica crea 
pa un persona. E ta treciendo 


dilanti preocupacionnan y 
pregunta tocante e prospecto 
general di e tipo di terapianan 
aki, cual a trece dilanti spe- 
ransa dentro di varios famia 
enfrentando malesanan poco 
comun y debastador. 


“E idea cu nos por haci terapia 
unda cu ta diseña genetica, 
mi lo bisa, ta hopi incierto,” 
Arthur Caplain a expresa, un 


medico etico na New York 
University cu no ta envolvi 
den e estudio. “Nos ta tratan- 
do algo extremo di experi- 
mentacion.” 


E prome etapanan di e es- 
tudio aki tabata auspicia pa 
e organisacion, lidera pa Dr. 
Brenda Wong na Univer- 
sity of Massachusetts Chan 
Medical School y aproba pa 
Food and Drug Administra- 
tion. E speransa tabata di usa 
un herment pa edita genetica 
CRISPR pa trata Horgan su 
forma particular di Duch- 
enne Muscular Dystrophy. E 
malesa poco comun y geneti- 
co aki cu ta gasta musculo ta 
causa pa un mutacion den e 
genetica necesario pa produci 
e proteina yama dystrophin. 
Mayoria persona cu Duch- 
enne ta fayece di problem- 
anan den pulmon of curason 
causa pa esaki. 


Actualmente, e no ta cla si 


Horgan a ricibi e tratamento 
of si CRISPR, otro aspec- 
tonan di e estudio of e malesa 
mes a contribui na su fayeci- 
mento. Mortonan no ta poco 


comun den estudionan clini- 
co, cual ta test tratamentonan 
experimental y hopi biaha ta 
trata personanan hendenan 
sumamente malo. 

Cargonan di asesinato/homicidio pa intento riba bida 
di ex-reina di Carnaval na Sint Maarten 


(TheDailyHerald) – E so- 
spechoso di a hinca Reina 
di Carnaval di 2016, Es- 
tika Halley varios biaha, 
y kende supuestamente 
a intenta di corta su gar- 
ganta dia 31 di juli, ta 
enfrentando 
cargonan 
di intento di asesinato y 
homicidio, segun fiscal a 
anuncia diahuebs durante 
un audiencia pro-forma. E 
audiencia mes ta bay tuma 
lugar dia 1 di maart 2023. 


Halley mester a lucha pa su 
bida despues cu el a wordo 
hinca varios biaha, na su gar- 
ganta, lomba y pecho, mano 
y dede y su enkel. A hib’e den 
condicion critico pero stabiel 
na e Unidad di Cuido Inten- 
sivo na Centro Medico Sint 
Maarten y a sobrevivi e atake. 
E intento riba bida di Halley 
a tuma lugar na e parking lot 


dilanti di funeraria Emerald 
na Cay Hill, otro banda di 
entrada di hospital. Camara 


di e funeraria a capta e atake. 
E grabacion ta parti di evi- 
dencia den e caso aki. 


E supuesto atacante, M.M.B. 
(38) a huy di e escena den 
auto di e victima, cual despu- 
es a ser haya den French 
Quarter. El a entrega su mes 
na polis na Philipsburg e 
siguiente dia. E ta bay keda 
den custodia preventivo te su 
huicio, cual ta programa aki 
cuatro luna, considerando e 
severidad di e acusacionnan. 


E investigacion ta andando, 
fiscal a bisa diahuebs, decla- 
rando cu ainda mester in- 
teroga e sospechoso y testi- 
gonan. Ademas, resultadonan 
di e investigacion di Instituto 
Forensico Hulandes (NFI) 
ainda ta pendiente, mientras 
rapportnan di Servicio di Re- 
classering y psicologo a keda 
solicita. 


Malcontento na TeleCuraçao: empleadonan ta pone trabao abao 


(CuraçaoChronicle) – Un 
cantidad di empleado di 
TeleCuraçao a bay den 
welga diaranson ultimo. 
Tin malcontento pa al- 
gun tempo caba dentro 
di e Antillean Television 
Company, cual ta com- 
pania mama di TeleCu- 
raçao. E nombramento 
di un director statutario, 
kende ta acusa di termen- 
to (bullying) a conduci na 
mas malcontento y reac- 
cionnan fuerte di parti- 
donan di oposicion, PAR 
y MAN. 


Minister Charles Cooper di 
Trafico, Transport y Desar- 
oyo Teritorial (VVRP) a referi 


na e situacion como “extrem- 
adamente preocupante” an- 
teriormente e luna aki. El a 
nombra Terry Hernandez pa 
pone cos den orden despues 
cu CEO Hugo Lew-Jen-Tai 
a haya su retiro. A lansa un 
investigacion riba, entre otro 
cosnan, e gastonan riba credit 
card di e canal. 


Actualmente tin varios chek- 
eo andando, cu a conduci na 
e problemanan riba diaran- 
son. Seis empleado a stop 
di traha y a acerca sindicato 
ABVO. Como resultado di 
e welga, varios programa di 
television no por a conti- 
nua, incluyendo programa di 
mainta, Moru Bon Dia. 


E yegada di Hernandez lo a 
conduci na hopi malcontento 
na TeleCuraçao. Segun per- 
sonanan cu conocemento di e 
situacion, tin mal atmosfera y 
comportamento di termento. 


Ta scuchando voznan critico 
di politiconan tocante e situa- 
cion na e stacion. Segun PAR, 
un empleado a bira victima di 
acoso fisico na man di Her- 
nandez. E partido ta exigi pa 
Cooper laga haci un inves- 


tigacion independiente riba e 
eventonan a traves di e hunta 
di supervision. Giselle Mc- 
William tambe a expresa crit- 
ica riba rednan social tocante 
e circunstancianan na e canal. 


MEO ta adverti, pero ta bay di acuerdo pa aumenta salario minimo 


(CuraçaoChronicle) 
–E 
aumento di salario mini- 
mo por tin consecuencia 
negativo riba e nivel mac- 
roeconomico di Corsou. 
Esaki ta evidente den doc- 
umentonan di Ministerio 
di Desaroyo Economico 
(MEO). Asina mes, MEO 
ta na fabor di e aumento 
di 11.2 porciento riba sala- 
rio minimo. 


E documentonan ta mus- 
tra cu un tarifa mas halto di 
salario minimo por tin efecto 
negativo riba prijs di consum- 
idor. Esaki ta nifica cu por tin 
un reduccion den actividad 
economico, manera compras 
of cumpra paña. “Ademas, e 


poder di compra pa un can- 
tidad grandi di e poblacion 
ta bay reduci, pasobra hende 
ta bay tin menos pa gasta. E 
poder di compra di esnan cu 
ta gana salario minimo ta bay 
aumenta”, MEO a bisa. 


Ya cu e economic outlook pa 
2022 y 2023 tabata positivo te 
cu recientemente, y ta mus- 
tra cu economia ta bay sigui 
crece, e ministerio a bisa cu 
ta di acuerdo cu e aumento. 
Sinembargo, MEO ta cau- 
teloso y ta recomenda cu 
meste tene cuenta cu factor- 
nan socio-economico mane- 
ra educacion, ocupacion y 
entrada na momento cu ta 
dicidi riba indexering di sala- 


rio minimo. Por afecta crece- 
mento economico door di 
aumenta prijs di consumidor 
door di aumento den salario 
minimo, y esaki tin efecto 
negativo riba clase medio. 


E plan pa aumento di salario 
minimo ta bin di minister 
Ruthmilda Larmonie-Ceci- 
lia. Gabinete Pisas ya tabata 
kier aumenta e salario mini- 
mo na september, y ripiti es- 
aki na januari 2023. E prome 
aumento no a bay door, y 
despues di esaki a dicidi pa 
haci ambos aumento den un 
solo biaha. Cu e aumento di 
salario minimo, e pago pa ora 
ta aumenta na 10.70 florin 
entrante aña nobo. 

Conseho di educacion ta conseha pa enfoca 
riba lenguahe y matematica 


(NLTimes) – Docentenan 
mester enfatisa lenguahe 
y matematica den tur otro 
materia na scol pa motibo 
cu solamente haci esaki 
durante lesnan tocante 
lenguahe y matematica no 
ta suficiente pa nan por 
siña. E dos materianan 
mester ta e responsabili- 
dad comun di tur docente. 


Conseho di Educacion a bisa 
esaki den e conseho nobo cu 
nan a presenta riba diahuebs. 
E habilidadnan di e muchan- 
an den e dos materianan ta 
un fuente di preocupacion 
pa varios aña caba den edu- 
cacion primario, secundario y 
vocacional. 


Trata e materianan aki lo 
mas ampliamente posibel ta 
un situacion cu ta solamente 
trece beneficio, e Conseho ta 
premira. “Otro materianan ta 
ofrece contexto y oportuni- 


dad pa adkiri conocemento 
y habilidadnan den lenguahe 
y matematica. Y vice versa, 
un bon conocemento den 
lenguahe y matematica ta un 
condicion necesario pa e pro- 
greso den otro materianan y 
otro areanan pa siña,” Educa- 
tion Council a bisa. 


Bon docentenan claramente 
ta indispensabel. Pa e motibo 
aki, na fin di cursonan unda ta 
train docente, e docentenan 
ta ricibi test pa midi nan me- 
sun habilidadnan den len- 
guahe y matematica ademas 
di nan habilidad pa provee 
bon educacion den e areanan 
aki. E Conseho di Educacion 
ta recomenda un “test cen- 
tral obligatorio pa lenguahe y 
matematica pa scolnan cu ta 
train docente y den cursonan 
di segundo nivel den Hulan- 
des y matematica. E test final 
mester contene un compo- 
nente teoretico y practico.” 


E Conseho tambe kier mas 
esfuerso continuo den e 
profesionalisacion di docen- 
tenan. Tambe, e comando di 
lenguahe y matematica “mes- 
ter tin monitoreo sistematico 


pa por evalua structuralmente 
y mehora e educacion den e 
area aki. Ademas “metanan 
sumamente cla” pa lenguahe 
y matematica mester keda 
implementa. 
Segun e Conseho, docen- 


tenan mester traha cu otro y 
cu expertonan pa por diseña 
bon educacion den e dos ar- 
eanan aki. Tambe mester 
presta suficiente atencion na 
e calidad di e material y con 
esaki ta ser usa. 


Yamado pa shelter 1,700 mucha a resulta den solamente 100 luga 


(NLTimes) – Secretario di 
Estado Eric van der Burg 
a apela na municipalidad- 
nan pa aregla 1,700 espacio 
pa muchanan chikito cu 
ta solicitante pa asilo pa 
fin di aña. Esaki a resulta 
na solamente 100 espacio, 
segun Central Agency for 
the Reception of Asylum 
Seekers (COA) a conta 
NU.nl. 


COA ta premira cu lo tin mas 
o menos 200 espacio mas den 


e simannan binidero. “Te ai- 
nda nos mester di luga, y nos 
ta spera cu e municipalidad- 
nan lo kier coopera,” vocero a 
bisa na e corant. 


Van der Burg a pidi munici- 
palidadnan pa aregla shelter 
pa e muchanan aki, kendenan 
tan a Hulanda sin mayor of 
persona cu ta encarga pa nan 
riba dia 6 di october despues 
cu corte a declara cu e shel- 
ternan pa asilo na Hulanda 
ta bao di e standard Europeo 


y cu gruponan vulnerabel 
manera muchanan no por 
permanece den e shelternan 
di crisis mas. 


Si e municipalidad no por 
aregla 1,700 espacio pa e 
muchanan en cuestion, tin 
un “gran riesgo” cu nan lo 
termina ta drumi pafo den 
frieuw of canando nan so den 
e municipalidadnan, e Secre- 
tario di Estado a declara. 


Varios autoridad a bati alarma 


pa cu e situacion extremo den 
cual e muchanan buscando 
asilo ta. 
E Ombudsman pa muchanan 
Margrite Kalverboer a haci 
esaki varios biaha. 


Den un carta recien, el a de- 
cribi con el a encontra ho- 
bennan na Ter apel. “Sin un 
cama, sin siguridad y sanidad, 
sin cuminda apropia y sin 
guia personal. 


Hobennan cu no ta conoce 


otro, cu a pasa door di hopi, 
tin dianan sin drumi y cu no 
ta sinti nan mes sigur cu otro. 
Hobennan ta birando cada 
biaha ma ansioso y ta experi- 
encia mas y mas stress.” 


E shelter pa muchanan no 
acompaña na e centro di reg- 
istracion pa asilo na Ter apel 
tin suficiente espacio pa 55 
mucha. Segun COA, mas o 
menos 250 mucha tabata ke- 
dando na e sitio riba diaran- 
son. 


Elizabeth Construction ta busca: 


- Stukadoor 
- Metsla 
- Helpers 
- Electromechanical engineer 
- Plumber/loodgieter 


Contact via telefoon +297- 745 7397 
Contact via telefoon +297- 745 7397 
of email info@elizabethgconstruction.com 

Colombia: Minister di Hacienda ta pidi comerciantenan no crea panico 
riba reforma tributario 


(infobae) – Despues cu 
diahuebs ultimo a aproba 
e reforma tributario den 
Congreso di e Repiblica 
y e documentonan di Se- 
nado y Congreso a drenta 
den fase di conciliacion, 
minister di Hacienda di 
Colombia, Jose Antonio 
Ocampo a sigura cu parti 
di e responsabilidad di e 
desaceleracion economico 
cu e pais ta sufri ta bin di 
e panico cu comercian- 
tenan ta sembrando. 


Pa e motibo aki el a pidi nan 
sinceridad dilanti di opinion 
publico. Ademas, a bolbe re- 
chasa un supuesto intencion 
di entrega su retiro. 


E comentarionan a sucede 
ayera mainta durante un en- 
trevista cu Noticias Caracol. 
Den e extenso combersa- 
cion e minister a contesta 
pregunta, por ehemplo, el a 
retiera cu e reforma tin in- 
tencion di recauda 20 biyon 
pesos cada aña, ademas di 20 
biyon adicional cu lo colecta 
cu medidanan contra evasion 
fiscal. E strategianan aki, se- 
gun Ocampo, ta inclui casti- 
go contra esnan cu ta sconde 
activo di mas di mil miyon 
pesos, ta keda sin paga mas 
di 100 miyon den impuesto, 
of ta carga costo na hende of 
negoshi cu no ta coincidi cu e 
servicio di e empresa. 


El a recorda tambe cu e re- 
forma no ta dedica na e defi- 
cit fiscal, pasobra pa esey 
a aproba recursonan den e 


presupuesto general. Ade- 
mas, contestando tocante e 
tributacion di iglesianan, cu 
ta drenta den conciliacion pa- 


sobra Congreso a aproba pero 
Senado no, Ocampo mester a 
haci un reserva: loke ta cay 
aden no ta e donacionnan of 
actividadnan economico cu 
ta bay pa e culto, sino esnan 
cu ta propiedad di e titular di 
e culto y ta beneficia su per- 
sona solamente. 


Finalmente, Ocampo a des- 
carta cu e tin intencion di hala 
un banda despues di aproba- 
cion di e reforma tributario 
aki. “Mi no ta compronde pa- 
kico ta inventa rumornan cu 
mi ta retirando. Tur hende ta- 
bata bisa cu mi ta bay despues 
di e reforma tributario. Mi 
t’aki y aki mi ta keda”, e fun- 
cionario a conclui. 


Mexico: Audiencia di Emilio Lozoya aplaza pa morto di testigo principal 
den caso Agronitrogenados 


(infobae) – Emilio Lo- 
zoya Austin, ex-director 
di Petroleos Mexicanos, 
mester a presenta ayera 
diabierna dilanti di un 
hues federal pa dicidi 
riba su futuro procesal, 
y si e acusado por pasa 
su huicio pafo di prison. 
Sinembargo, e audiencia 
a keda aplaza pa motibo 
di e fayecimento di e tes- 
tigo principal di e defensa, 
Edgar Torres Garrdio, ex- 
director di e filial di fertil- 
isante di Pemex. 


E defensa a solicita pa 
pospone e audiencia inter- 


medio cu dies dia, pa prepara 
nan elementonan di prueba, 
mirando e fayecimento di 
Torres Garrido cu a sucede 


apenas na september. 


Segun e defensa di e ex-fun- 
cionario, Lozoya ta continua 


colaborando puntalmente cu 
Fiscalia General di e Republi- 
ca (FGR), pa loke no tin mo- 
tibo pa nenga su salida for di 
prison. “Nos ta continua den 
cooperacion firme y perman- 
ente cu autoridadnan”, segun 
abogado Mighel Ontiveros 
Alonso, ken ta spera cu ta bay 
acepta e acuerdo reparatorio 
di parti di Pemex pa deter- 
mina si Lozoya por continua 
su proceso den libertad, a co- 
menta. 


E ex-directivo di Pemex a 
presenta ayera na e Centro di 
Husticia Penal Federal di Re- 
clusorio Nort, na Ciudad de 


Mexico, pa hiba su defensa 
pa e casonan di compra cu 
margen (opmaak) di e planta 
di fertilisante Agronitrogena- 
dos y e sobornonan di parti di 
constructora Odebrecht. 
E diligencia di ayera tabata 
coresponde na e caso Agroni- 
trogenados y ta bay ta condu- 
ci pa hues Veronica Gutierrez 
Fuentes. Den e jornada aki, 
prome cu e huicio, ta spera cu 
ta bay presenta e elementon- 
an di prueba di parti di Fisca- 
lia y e defensa, cual ta bay ta 
valora pa e hues pa sea admiti 
of rechasa esakinan. 


Nicaragua: Regimen ta prohibi 100 ONG mas 


(infobae) – Regimen di 
Daniel Ortega a anuncia 
ayera e suspension di ac- 
tividadnan di 100 organi- 
sacion sin fin di lucro na e 
pais. Ta trata den su mayo- 
ria di ONG di caracter re- 
ligioso y evangelico. 


De loke a pasa di e aña aki, 
ya ta 2,600 entidad cu a keda 
blokea na e pais, pa motibo di 
e represion cu e regimen di 
Ortega ta promove. 


Den e ultimo 100 cu a stop 
nan operacion, solamente dos 
ta stranhero: Asociacion Filial 
Roblealto – di Costa Rica – y 
e Ministerio Misionero Mis- 
ion de los Setenta – di Merca. 
E otro 98 ta nacional y tanto 
di caracter religioso como 
social, entre cual ta destaca 


e Asociacion di Muchanan 
Bandona di Nicaragua. 


E corant La Prensa a informa 
cu e medida aki tambe a al- 
cansa e ONG Asociacion di 
Teologo Cristian; Asociacion 
di Iglesia Misionero di Belen; 
Fundacion Europeo di Soli- 
daridad entre Pueblonan; y 
Asociacion Grandina di Mu- 
sico, Cantante Compositor, 
Areglista y Similarnan. 


E accionnan aki ta posible ya 
cu e Ley General di Regula- 
cion y Control di Organis- 
mo sin fin di lucro ta delega 
den mannan di e Ehecutivo 
– den man di Daniel Ortega 
– e medidanan riba e organi- 
sacionnan tanto stranhero 
como nacional. Ta realisa tur 
accion a traves di Ministerio 


di Gobernacion y sin necesi- 
dad di un tramite parlamen- 
tario. 


Di tur manera, independi- 
entemente di ken ta e persona 
encarga di firma e ordennan 
en cuestion, nan caracter y 
argumentonan cu ta respalda 
nan ta keda igual, ya cu e ofi- 


cialismo ta acusa e ONGnan 
pa iregularidadnan di tipo 
administrativo – principal- 
mente di no informa di su 
situacion financiero of no 
renoba nan hunta directivo. 


E blokeo di e organisa- 
cionnan aki a ricibi critica di 
oposicion local como tambe 


di comunidad internacional, 
incluyendo Nacionnan Uni, 
cu ta cuestiona e campaña aki 
y a adverti cu ta cera dentro di 
un ola di represion cu a cum- 
insa despues di e manifesta- 
cionnan na 2018, y a reforsa 
den lunanan prome cu elec- 
cion na 2021. 

Haiti: Polis ta reconquista area di terminal di petroleo 


(Reuters) – Polis Haitiano 
a tuma control atrobe di e 
terminal di combustible 
cu tabata bloquea pa un 
conhunto di gang arma 
desde 
september 
pasa, 
asina fuentenan guberna- 
mental a anuncia. Tambe 
a agrega cu combustible 
lo ta disponible desde di- 
aluna venidero, despues 
cu pa varios siman e pais 
tabata practicamente sin 
combustible, poniendo un 
paro na casi henter e pro- 
duccion di electricidad, 
awa potable y a paraliza 
tambe transporte publico 
pa gran parti. 


E gangnan, conoci bao di e 
nomber G9, a bloquea ac- 


ceso di e terminal di Varreux, 
causando e crisis y caos cu a 
conduci na e peticion di go- 
bierno na Nacionnan Uni pa 
considera un cuerpo arma di 
intervencion 
internacional. 
Esaki no a haya apoyo den 
Conseho di Seguridad, aunke 
Mexico, Estadonan Uni y 
Canada a sigui traha riba un 
cuerpo di intervencion, unda 
aparentemente Canada lo por 
tuma liderazgo pa su cuenta. 
E accion policial lo trece mas 
pregunta si en berdad un for- 
za di intervencion ta necesa- 
rio, pasobra e aglomeracion 
di gang tabata e problema 
arma principal pa autoridad- 
nan, cu tabata parce di a tuma 
control den cierto partinan 
di e capital Haitiano. Di otro 


banda, violencia ta continua 
den forma grave, loke pa 
promer ministro di Canada, 
Justin Trudeau, ta motibo pa 
keda boga pa, y prepara un 
posible forza di intervencion. 


Tambe un grupo di mas di 90 
grupo di sociedad Haitiano 
a manda un carta conhunto 
pa presidente Joe Biden di 
Merca pa urgi pa rechaza un 
intervencion militar na nan 
pais, y na su lugar boga pa di- 
plomacia y apoyo pa un “dia- 
logo politico dirigi pa Hai- 
tiano mes”. 


Gobierno di Haiti a pasa pa 
felicita Polis Nacional “pa e 
profesionalismo 
demostra 
awe, den toma di control di 


e terminal di Varreux cu ta- 
bata bao control di homber- 
nan arma,” oficina di promer 
ministro Ariel Henry a bisa 
den un declaracion. No a 


haci mencion di victima den 
e accion, aunke fuentenan 
a conta Reuters cu e accion 
a resulta den un tiroteo in- 
tenso. 


Venezuela: Pdvsa ta troca crudo pa condensado cu Iran 


(LaPatilla/Argus) 
– 
E 
agencia noticiero special- 
iza den energia Argus ta 
reporta cu Pdvsa, en busca 
di alternativa pa bende 
crudo den exterior a pesar 
di e sancionnan Mericano, 
ta troca crudo pa conden- 
sado (mezcla di hidrocar- 
buro liviano liquido) di 
Iran, unda ta cambia tres 
bari di e crudo mehora 
standard, Merey (16°API), 
pa cada bari di condensa- 
do di Iran. 


Ta usa e condensado Irani 
den e proceso di extraccion di 
crudo pisa di Orinoco, como 
diluyente pa haci e crudo mas 
fluyente y mas facil pa saca di 
pos, y e ta un elemento clave 


den e proceso pa haci e crudo 
ultrapisa di Orinoco mane- 
hable, y despues di mehora- 
cion (upgrading) bira export- 
able. Pdvsa ta trata di separa 
e condensado for di e crudo 
ora e pasa den e upgradernan, 
pa usa esaki di nobo na e pos- 
nan pa bolbe extrae crudo. 
Pero esey no tabata sucedi- 
endo di manera continuo y 
tin momento cu e diluyente 
ta bay perdi den e mezcla di 
combustible acaba cu ta bay 
mercado y ta causa e nece- 
sidad constante di diluyente 
importa. 


E sancionnan Mericano a 
crea un problema grandi pa 
Venezuela pa yega na sufici- 
ente diluyente pa mantene 


produccion. Anterior na e 
sancionnan Venezuela tabata 
importa nafta for di Merca, 
entre otro. 


Di januari pa october a yega 
Venezuela 53.000 bari pa dia 


(bpd) di condensado Irani, 
compara cu 25.000 bpd den e 
mesun periodo di e aña ante- 
rior, segun firma di analisis di 
petroleo Vortexa. Esaki por ta 
exclui algun envio, manera di 
e embarcacionnan den flota 
scur cu ta paga nan transpon- 


dernan pa evita deteccion. E 
importacion di condensado 
Irani na Venezuela a alcanza 
66.200 bpd na october. 


Pdvsa ta extrayendo produc- 
cion di posnan nobo den area 
sur di lago di Maracaibo, es- 
tado Zulia, desde october, e 
compania Gas Energy a bisa 
Argus , loke a para un reduc- 
cion notable den produccion 
di e division Occidente di e 
pais. Pero e inundacionnn 
reciente y un aumento di 
delincuencia den e region 
a reduci produccion aya te 
98.180 bpd, compara cu e casi 
150.000 bpd. E faha di Ori- 
noco a produci 490.000 bpd 
na october. Occidente total a 
yega na 180.000 bpd. 


Venezuela: Maduro ta anuncia regreso na CAN 
(ElNacional/) – Dos dia 
despues di e bishita di su 
colega Colombiano Gus- 
tavo 
Petro, 
presidente 
Maduro a anuncia dia- 
huebs pasa cu Venezuela 
lo bolbe integra den e 
agrupacion regional Co- 
munidad Andino di Na- 
cion (CAN). E posible re- 
torno di Venezuela tabata 
un di e temanan cu Petro 
y Maduro a discuti duran- 
te nan encuentro e siman 
aki, aunke no a concretiza 
nada di manera oficial. 


Venezuela tabata miembro di 
e organismo regional desde 
1973, pero a retira na 2006 pa 
decision di presidente Hugo 
Chavez, como protesta con- 
tra e tratado di liber comercio 
cu Colombia y Peru a firma 
cu Merca. 


“Nos ta decidido pa incorpo- 
ra den Comunidad Andino di 
Nacion cu tur nos capacidad 
productivo, cu nos capaci- 
dad comercial y un economia 
creciendo. E ta e momento, 
ta ora,” e dirigente guberna- 


mental a bisa, “pa construi cu 
nos rumannan di Suramerica 
Andino”. 


El a indica cu autoridadnan 
di e pais ta den proceso di in- 
tegra capacidad productivo pa 
eleva e comercio binacional 


cu Colombia y asina “con- 
strui un gran zona economi- 
co” den region. 
Conoci bao di e nomber an- 
tiguo Pacto Andino, tambe 
conoci como Acuerdo di 
Cartagena, e actual Comu- 
nidad Andino di Nacion tin 


como miembro Colombia, 
Bolivia, Ecuador y Peru. E 
organismo a keda institui na 
1969 na Bogota pa Bolivia, 
Colombia, Chile, Ecuador 
y Peru, mientras cu Venezu- 
ela a integra na 1973. Chile 
a bandona e organisacion na 
1976, durante dictadura di 
Augusto Pinochet, mientras 
cu Venezuela a anuncia su re- 
tirada na 2006. 


Regreso di Venezuela no ta 
automatico, e actual miem- 
bronan lo mester aproba 
esaki. Fuera di e aceptacion 
a base di voluntad politico, 
tin tambe consideracion di 
indole economico, unda eco- 
nomia deteriora di Venezuela 
no tin tanto pa aporta. Un so- 
licitud di Venezuela lo mester 
inicia e proceso proximam- 
ente. 

E area 


“Unda nan ta bay cada bi- 
aha? Pakico nan ta bay y 
anos mester keda? 
“Nan ta parce di ta na pod- 
er, di loke mi por a mira”, 
Benji a bisa. “Nan ta trece 
suministro y anos ta keda 
cuida e area.” 


Tabata di cinco biaha cu 
Benji y Misha a patruya e 
dia ey. Nan tabatin cum- 
inda y awa, pero loke nan 
a haya a cambio tabata mas 
incertidumbre y mester 
sinta warda. 


Solo apenas tabata visible 


den oriente na momento 
cu e otronan a bay, y Benji 
tabata sa for di experien- 
cia cu nan lo bolbe pa ora 
solo tabata abao den occi- 
dente. Nan lo a bay busca 
mas suministro? Algun bi- 
aha nan tabata trece paki y 
otro biaha no. Akiba, esun 
a cargo di e area banda di 
esun di Benji, no tabata sa 
miho, y Chito, esun cu ta- 
bata cana pafo di su propio 
area, nunca a bisa nada. 


Misha a observa e caminda 
dilanti di nan area door di e 
heki blanco, ainda bruha pa 


e situacion. 
“Y kico awo di e biahanan 
cu nan a hiba nos pa check 
e mondi? Kico ta e proposi- 
to di esey?” 
“Ainda mi no ta sigur. Mi 
tin cantidad di luna caba y 
mi teoria ta cu...” 


Horea di Benji a hisa y Mi- 
sha a keda keto keto. 
Finalmente – un intruso. 
Ambos a yena e silencio cu 
un serie di blafmento y a 
core bay e cura patras den 
un intento sin exito di gara 
e pushi di e bisiña ‘con las 
manos en la masa’. 


Comparti bo storia cu Bon Dia Aruba! 


Bo tin un storia dibertido di bo mascota (of cualkier animal)? 
Comparti esaki door di e-mail noticia@bondia.com 

A duna reconocimento na Maikel J. Oduber 
conoci na radio como “Joe Hernandez” 


Pa su 40 aña dedica na entrene su audiencia a traves di su programanan na radio 


Dia 25 di october ultimo, 
Maikel Joseph Oduber, na 
radio conoci como: Joe 
Hernandez a cumpli su 
40 aniversario den radio 
difusion. E atardi aki Min- 
ister di Cultura a presenta 
na studio di Radio Galac- 
tica 99.9FM y a sorpresa 
“Joe Hernandez” cu un 
reconocimento pa su 40 
aña dedica na entretene 
su audiencia atraves di su 
programa na radio. 


Maikel semper tawatin un 
pasion pa radio. Di chikito 
e tawata observa su ruman 
mayor Modesto (d.f.m.) na 
cas, cu tabata sinta tras di un 
radio console grandi, tras di 
e botonnan, e tabata locuta, 
anunciando y tocando disco, 
manera un programa di radio. 
E interes pa radio tabata asina 
grandi cu despues di tempo, 
a busca un microphone wire- 
less cu antena y tawata pone 
microphone dilanti un speak- 
er y tawata transmiti e señal 
via di microphone. 


Den luna di oktober 1982, 
Joe a ser descubri pa Sr. Al- 
bert Dieffenthaler, director di 
Radio Carina F.M. y asina dia 
25 di oktober 1982 Maikel a 
drenta Radio Carina F.M. 
E nomber Joe Hernandez a 
wordo crea hunto cu e sec- 
retaria di Radio Carina FM, 
nan a forma e nomber for di 
2 kaft di long play, nan a scoge 
Joe for di un kaft y Hernan- 
dez for di un otro. Y asina e 
nomber JOE HERNAN- 
DEZ a nace y a pega. 


Joe a hasi programa tur ano- 
chi “Desfile di Exitos” di 8 
pa 12 na Radio Carina F.M. 


durante casi 9 aña. Ariba di- 
asabra anochi Joe tawata pone 
tur hende hala mesa cu stoel 
y kita tapijt paso tawata ora 
di e programa “Di Fiesta cu 
Carina” cu cancionnan baila- 
bel. Despues tambe ela haya 
chens di tuma e programa di 
pregunta y premio “Trip 37” 
over y sigui cu ne, conhunta- 
mente cu Jeany. 


Durante 
añanan 
Joe 
y 
Modesto 
(d.f.m.) 
tawata 
brainstorm ki posibilidad por 
tin pa haya permiso di radio 
y na aña 1991 nan soño a bira 
realidad ora cu hunto cu al- 
gun otro persona ta logra haya 
permiso pa habri un emisora 
di radio oficialmente, Radio 
Galactica F.M. Desde inicio 
(1991) Joe a y ta presenta vari- 
os programa atraves di Radio 
Galactica FM. Na inicio e ta- 
bata presenta tur anochi den 
siman di 8 pa 12 un programa 
cu formato varia y riba diasa- 
bra anochi: “Ritmo 99.9” cu e 


mesun formato di: “Di Fiesta 
Cu Carina”, cu cancionnan 
bailabel di 8 pa 12. 


Desde 27 di oktober 1991, 
Joe a cuminsa cu e programa 
“Oldies 99.9”. Despues di al- 
gun luna, Joe a sera conocí cu 
Tico Boekhoudt (Tico B) ke- 
mde tabata biba na Hulanda. 
Tico B. tabata un fiel oyente 
di e programa Oldies 99.9 y 
ela acerca Joe ya cu ademas di 
ta musico, el a bin tambe cu 
un gran coleccion di musica 
oldies for di Hulanda. Asina 
Tico B. a cuminsa forma parti 
tambe di e programa y for di 
e tempo ey a bira mas cu un 
bon amigo, un ruman di Joe 
te cu día di awe. 
Na oktober 2001 e programa 
Oldies cumpliendo 10 aña a 
dicidi di cuminsa cu e Mara- 
thon Oldies di diaranson pa 
diadomingo, cual tawata un 
exito grandi. E aña aki Oldies 
99.9 a cumpli 31 aña den aire 
atraves di Galactica FM riba 


tur diadomingo. Durante si- 
man den oranan di atardi di 5 
pa 7 despues di un dia duro di 
trabow Joe ta deleita su oyen- 
tenan cu e programa “Mem- 
ories”, hunto cu Leo Maduro 
y Roald Webb. 


Cosnan a bira moderno y Joe 
no a para keto tampoco. On- 
line Radio ta na moda! Si bo 
kier sigui scucha Oldies 99.9 
pa 24/7, ademas di tin ripiti- 
cion riba tur dialuna y dia- 
bierna di e programanan di 
Oldies 99.9, djis subi internet 
y busca Oldies 99.9 Aruba 
of Super Exitos Aruba pa bo 


disfruta di un bon variacion 
di musica. 


Joe a cumpli su 40 aniversario 
den radio difusion. Su exito 
ta su oyentenan na prome 
lugar, su consistencia, su voz 
agradabel, su amor pa radio, 
su dedicacion y pasion pa su 
programanan tur dia. Minis- 
ter di Cultura un bes mas ta 
gradici Sr. Joe Hernandez” pa 
40 aña di dedicacion na en- 
trene su audiencia atraves di 
su programanan na radio. 


FIN 


Training ‘Educa cu Cultura’ pa team di MANA 


Na luna di oktober ultimo, 
director interino di Museo 
Arqueologico Nacional di 
Aruba (MANA) a organisa 
un tayer pa personal di e 
museo. E training aki a 
tuma luga den auditorio 
di MANA. 
E training tabata bou di guia 
di Lupita Gil, ex-director di 
UNOCA y actual miem- 
bro di UNOCA, Ray-anne 
Hernandez actual director di 
UNOCA y Ruby Eckmeyer, 
kende ta e specialista pa e 
programa di cultura na secre- 
tariado di Comision Nacio- 
nal pa UNESO di Aruba. 
Meta di e training ta pa intro- 


duci varios terminologia cu ta 
uza ora ta trata di un maneho 
di cultura y tambe pa haya in- 
formacion di e contenido di 
e maneho integral di cultura 
di Aruba y su relacion cu e 
metanan pa Desaroyo Sos- 
tenibel (SDG) di Nacionnan 
Uni. 


E tabata un training interac- 
tivo, den cua e participan- 
tenan por a intercambia idea 
y experiencia. Reaccion di e 
participantenan tabata hopi 
positivo y nan a pidi pa den 
futuro continua cu mas train- 


ing. Nan a trece dilanti e im- 
portancia pa intercambio di 
informacion y di e colabora- 
cion di trabou cu otro profe- 
sional den e sector di cultura. 


Den cuadro di e programa 
Culture and Arts Education 
di UNESCO por spera den 
futuro mas riba tereno di 
educacion cultural na Aruba 
den colaboracion cu e dife- 
rente instancia y organisa- 
cionnan. Pa e museonan na 
Aruba entre otro lo bay pre- 
para organizacion di diferente 
mas training. 

Dos auto ta accidenta basta fuerte na Boroncana 


Diahuebs anochi na un 
T-weg den e bario di 
Boroncana na Noord a 
sucede un accidente unda 
un Yaris a dal basta duro 
den un Chevrolet pickup. 


E impacto a laga ambos auto 
kibra, y debi na e impacto un 
persona a keda levemente 
herida. 


Polis di trafico a presenta 
na e sitio pa tuma dato. 
Ambulance tambe a presenta 
unda paramedico a brinda 
asistencia na e persona. 
Na 
final 
takelwagen 
a 
presenta pa kita e autonan for 
di caminda. 


Dialuna awor, 7 di november 
Kijkdag na Warda di Polis Oranjestad 


Dialuna 7 november 2022 
entre 09:00 mainta pa 
03:00 atardi, Warda di Po- 
lis Oranjestad ta organ- 
isando un “KIJKDAG”. 
Kijkdag ta encera articu- 
lonan cu Polis a haya den 
un of otro forma y cu ta 
buscando e doño di e ar- 
ticulonan aki, por ehem- 
pel 
bicicleta, 
herment 
etc. Bo ta invita pa pasa 
libremente pa pasa wak 
e articulonan cu ta di bo 
na Warda di Polis Oran- 
jestad. 


Si abo ta reconoce bo arti- 
culo y bo ta doño di dje tin 
algun rekisito cu bo mester 
tene cuenta cune. 
Pa bo por proba cu bo ta e 
doño, bo mester bin cu e 
siguiente documentonan: 
Un ID valido, un rijbewijs 


valido of un paspoort. 
Un comprobante, recibo di e 
compra di e articulo of cu bo 
ta e doño di e articulo. 


Por mira tur imagen di e ar- 
ticulonan cu a ser haya ariba 
nos pagina di Facebook www. 
facebook.com/korpspolitiea- 


ruba . 


Nos ta invita bo un biaha mas 
pa pasa cerca nos na Warda di 
Polis Oranjestad y bin mira si 
bo ta logra haya bo articulo- 
nan durante KIJKDAG 2022. 


Turista a hoga na Andicuri 


Diahuebs merdia unidad 
di ambulance y polis a 
keda dirigi pa Andicuri pa 
un turista cu a guli basta 
awa y hendenan ta bezig 
ta reanimando e. 


Unidadnan di ambulance cu 
a presenta di biaha a sigui cu 
reanimacion ta trata di un 
homber di 63 aña naci na Ni- 
geria di nacionalidad Ameri- 
cano. 


No por a haci mucho mas 
debi cu e persona di tanto 
awa cu el a guli a fayece, a 
bay cu e curpa sin bida na 
Ayo, unda dokter Teixier a 
constata morto. 

SOGA su reaccion riba comunicado di prensa 
tocante MFA San Nicolas 


Den e comunicado di 
prensa aki, Stichting On- 
roerend 
Goed 
Aruba 
(SOGA) ta desea di aclar- 
ea e situación encuanto 
MFA San Nicolas, como 
cu recientemente a sali 
den medionan di prensa 
cu e hulpbestuurskantoor 
a muda pa MFA Sava- 
neta, a consequencia di e 
mal estado di e edificio di 
MFA San Nicolas. 


Na 2015, SOGA a firma 
contrato cu Gobierno di 
Aruba pa cu e construccion 
di 4 MFA y, den caso di San 
Nicolas, e renobacion di 
HBK San Nicolas, cu lo bira 
e di 5 MFA, cu un presu- 
puesto calcula pa henter e in- 
versión pa tur 5. Trabounan a 
cuminsa y cada aña siguiente 
e construcción di un MFA a 
keda completa den un bario 
escogi pa Gobierno di Aru- 
ba según cada programa van 
eisen. Ora MFA San Nicolas 
su turno a yega, e suma cu 
a keda no lo cubri e reno- 
vación según e progama van 
eisen pa San Nicolaas. Gobi- 
erno di Aruba a pidi SOGA 
pa presenta algún alternativa 
pa haci e renobacion di MFA 
San Nicolas cu un presu- 
puesto mas abou, locual a 
wordo hasi tambe. Durante 
e ultimo añanan SOGA a 
keda presenta plan alterna- 
tivo, pero un decision riba 
esaki no a bin. E status na e 
momento aki ta cu e ultimo 
proposicion, cu ta data di feb- 
ruari 2021, a wordo accepta 
dor di Gobierno na januari 
2022, y SOGA a wordo in- 
forma cu mester presenta 
e plan na Parlamento pa su 
aprobación. 
SOGA ta un fundación cu 
tin como meta pa no gen- 
era ganashi (not for profit); 
ela wordo funda como un 
vehiculo di inversión pa in- 
stancianan financiero local. 
SOGA nunca a tuma e edifi- 
cio di MFA San Nicolas bow 
di su maneho; esey ta inclui 
cu no a haña pago di huur pa 
e edificio aki. Sin embargo, 
SOGA desde 2015 a cubri 
e gastonan relata na entre 
otro seguro, erfpacht etc. pa 
cu MFA San Nicolas. SOGA 
ta lamenta cu e articulo den 
prensa por duna e impresion 
cu SOGA no ta mantene su 
edificio di MFA San Nico- 
las, como cu pa añanan largo 
SOGA ta den combersacion 
cu Gobierno di Aruba, pa por 
finaliza e renobacion di e edi- 
ficio y entrega na San Nicolas 


un MFA cu nan merece. 


E edificionan publico mas 
resaltante y mihor manteni 
riba nos isla ta forma parti 
di e portofolio di propiedad- 
nan bou maneho di SOGA. 
Nan ta sirbi como prueba 
concreto cu SOGA ta cumpli 
cu su proposito pa brinda 
Pais Aruba un opcion mas 
cumbiniente y eficiente pa 
fisicamente acomoda e de- 
partamentonan di gobierno. 


Tocante SOGA 
Na 2005 a funda SOGA 
despues cu Gobierno di Aru- 
ba a pidi e ayudo di Aruba 
Investment Bank N.V. (AIB) 
y Algemeen Pensioenfonds 
Aruba (APFA) pa facilita e 
vehiculo a traves di cual Pais 
Aruba por a yega na e edifi- 
cionan necesario pa ubica su 
diferente departamento. Di 
e manera aki a crea Sticht- 
ing Onroerend Goed Aruba 
(SOGA) cu a realisa tres 
proyecto den su salida. Ta 
trata di e edificio di Departa- 
mento di Impuesto (DIMP)/ 
Departamento di Finanzas 
na Camacuri, e edificio di 
Departamento di Obranan 
Publico 
(DOW)/Direccion 
di Infrastructura y Planifica- 
cion (DIP) na Sabana Blanco 
y e edificio di Aruba Tourism 
Authority/Raad van Advies 
riba L.G. Smith Boulevard. 


Basa riba e resultado posi- 
tivo, tur gobierno cu a sigui 
goberna nos pais, a keda den 
relación estrecho cu SOGA 
durante su existencia di 16 
aña pa mas proyecto pa Pais 
Aruba. Asina, na 2011, a firma 
un contrato pa e construc- 
cion y mantencion di edifi- 
cio destina pa e Facilidadnan 
Multifuncional (MFA). En 
total SOGA tin actualmente 
nuebe (9) propiedad cu 
SOGA a construi o renoba y 
ta mantene pa un periodo di 
25 aña. Na final di e termino 
aki, ta stipula cu gobierno lo 
por re-evalua si ta extende di- 
cho contrato. 

Amazon ta stop di contrata empleadonan corporativo 
pa preocupacionnan economico 


(AP) – Amazon ta paus- 
ando contrata empleado 
pa nan forsa laboral cor- 
porativo, 
marcando 
e 
movida mas recien haci 
pa e compania den corto 
di gastonan den medio di 
preocupacion tocante un 
ambiente mas amplio eco- 
nomicamente. 


Ehecutivonan di e compa- 
nia a dicidi di pone pausa 
den “contratonan nobo” pa 
henter e forsa laboral corpo- 
rativo y ta anticipa cu e pausa 
aki lo dura algun luna, Beth 
Galetti, vice presidente di 
People Experience and Tech- 


nology a bisa den un memo 
publica riba Amazon su sitio 
web riba diahuebs. 


E compania lo “sigui moni- 
tor loke nos ta mirando den e 
economia y negoshi pa ahus- 
ta manera nos ta considera 
adecua,” Galetti a comenta. 
“Nos ta enfrentando un am- 
biente cu no ta usual, y nos 
kier balansa nos inversionnan 
den empleado pa trata e eco- 
nomia aki cautelosamente.” 


Dependiendo riba e negoshi, 
Galetti a nota cu Amazon lo 
contrata pa reemplasa e em- 
pleadonan cu a bay for di e 


compania. Den otro areanan, 
nan lo continua cu contrato 
di empleadonan nobo gradu- 
almente. 


Durante e simannan recien, 
Amazon a pone pausa den 
contrato 
di 
empleadonan 
nobo den e banda corporativo 
di e compania y algun di su 
otro negoshinan. E compania 
tambe a deshaci di e subsid- 
iario fabric.com y a clausura 
nan servicio di salud Amazon 
Care. Galetti a bisa cu e gi- 
gante den benta y tecnologia 
te ainda tin plan pa contrata 
“un gran cantidad di persona 
proximo aña.” 


Scolnan ta choca cu mayornan pa prohibicion di celular 


(AP) – Celular, e distrac- 
cion mas grandi, ta stroba 
muchanan di siña segun 
educadornan. Sinembar- 
go den e intento di man- 
tene e celularnan bao con- 
trol, e obstaculo mas vocal 
no semper ta bini for di e 
studiantenan, den algun 
di e casonan esaki ta bini 
for di e mayornan. 


Prohibicion riba celular ta- 
bata den aumento prome cu 
e pandemia di coronavirus. 
Desde cu scolnan a habri 
back, problemanan cu com- 
portacion di studiante y nan 
salud mental a duna scolnan 
mas motibo pa restringi e ac- 
ceso na esaki. 


Sinembargo 
mayornan 
y 
personanan cu ta cuida e 
muchanan ken tabatin acceso 
constante na nan muchanan 
durante scol online, no ta 
mesun dispuesto pa no tin 
esaki mas. Algun tin miedo 
di perde e contacto cu nan 
yiunan durante un tiroteo na 
scol. 


Shannon Moser, len tin stu- 
diantenan 
den 
Rochester, 
New York, a bisa cu e ta sinti 


cu mayornan ta ser pusha ora 
cu Greece Central School 
District e aña aki a cuminsa 
confisca e studiantenan su ce- 
lular. Tin un forma di poder, 
el a agrega, ora cu studian- 
tenan por graba loke ta pas- 
ando rond di nan. 


“Tur cos ta asina politico, basa 
riba division. Y mi ta kere cu 
mayornan tin un miedo gen- 
eral pa cu loke ta pasando cu 
nan yiunan durante e dia,” 
Moser a bisa. El a agrega cu 
generalmente e tin pensam- 
entonan hopi liberal, sinem- 
bargo varios mayornan na su 
banda di e division politico ta 


sinti mesun cos. 


Den medio di critica aumen- 
ta pa cu rasa y inclusividad 
di esaki, algun mayor tambe 
ta mira restriccion di celular 
como un manera pa mantene 
nan fuera di e muchanan su 
educacion. 


Mas di un decada atras, mas o 
menos 90% di e scolnan pu- 
blico a prohibi uso di celular, 
sinembargo esaki a disminui 
na 65% den e aña escolar di 
2015 pa 2016. Pa e aña escolar 
2019 pa 2020, prohibicionnan 
a ser aplica na 76% di e scol- 
nan, segun National Center 
for Education Statistics. Cali- 
fornia y Tennessee reciente- 
mente tambe a aproba leynan 
cu ta permiti scolnan prohibi 
celularnan. 


Awo, en particular, educador- 
nan ta mira un necesidad pa 
mantene studiantenan enfoca 
pa asina recupera di e lock- 
down durante e pandemia, 
tempo cu varios studiante a 
perde e ekivalente di lunanan 
largo siñando. 


Varios oficial di scol posible- 
mente ta sinti empodera cu e 


habilidad di prohibi celular, 
mirando cu tin preocupa- 
cion creciendo entre mayor- 
nan tocante e tempo durante 
pandemia cu nan a pasa riba 
nan dispositivonan segun Liz 
Keren-Kolb, profesor clinico 
di educacion na University 
of Michigan. Sinembargo el 
a agrega cu e mayornan su 
punto di bista ta manda. 


“Ainda bo tin e mayornan cu 
kier tin e linea di comunica- 
cion directo y tin preocupa- 


cion si nan yiunan no tin e 
comunicacion aki,’ el a bisa. 
“Sinembargo mi ta kere cu 
tin mas empatia y compren- 
demento den e hecho cu nan 
yiunan lo por enfoca riba siña 
den klas, y experiencia e le- 
snan cara a cara.” 


“Nos ta buscando manera pa 
mehora con activo e muchan- 
an ta y nan progreso academi- 
co, no limita nan contacto cu 
famia, esaki no ta e punto,” el 
a expresa. 

Djokovic y Tsitsipas ta alcansa semi-final na Paris 


(AP) — Novak Djokovic 
a keda na caminda pa ex- 
tende su record cu un di 
siete titulo di Paris Mas- 
ters derotando Lorenzo 
Musetti 6-0, 6-3 den quart 
final ayera. 


Djokovic, kende tin titulo- 
nan na Israel y Kazakhstan e 
temporada aki, ta buscando 
di extende su record cu un 
di 39 titulo Masters. Mu- 
setti a causa Djokovic prob- 
lema den e di cuatro ronda di 
French Open aña pasa, lide- 
rando pa dos set prome cu su 
retiro den di cinco. 


Pero no e biaha aki, mien- 
tras e Serbio sixth-seeded a 
bulldoze e prome set den 24 
minuut contra e Italian un- 
seeded. Nan a intercambia 


break na comienso di e se- 
gundo set mientras Musetti 
brevemente a logra 2-2. 
Serving pa e partido, Djokov- 
ic a logra victoria ora Musetti 
a manda un bala den e net. 


Proximo, Djokovic ta enfren- 
ta Stefanos Tsitsipas despues 
cu e Griego, fifth-seeded a 
gana 6-2, 6-4 contra e Meri- 
cano unseeded, Tommy Paul, 
kende a knock out Rafael 
Nadal den e segundo ronda. 


Djokovic ta lidera Tstitsi- 
pas 8-2 cu e ultimo tres di 
e siete victoria consecutivo 
di Djokovic biniendo den 
finalnan – incluyendo un 
thriller di cinco set den e 
French Open aña pasa, unda 
Djokovic a rally for di dos set 
den desbentaha. 


KNVB discutiendo yamado di FIFA pa enfoca riba futbol 
y no derechonan humano na Qatar 


(NLTimes) 
– 
Asocia- 
cion di futbol Hulandes, 
KNVB internamente ta 
discutiendo e carta cu fed- 
eracion global di futbol 
FIFA a manda na e 32 pais 
participando den Mundial 
e siman aki. FIFA a haci 
un yamado pa e partici- 
pantenan enfoca riba fut- 
bol durante e Mundial na 
Qatar, y no participa den 
“batayanan 
ideologico 
y politico cu ta existi na 
mundo”. 


Un vocero di KNVB a con- 
firma cu a ricibi e carta. 


FIFA ta parce di ta referiendo 
na e critica abierto di algun 
pais tocante e violacionnan 


di derechonan humano y 
condicionnan laboral na Qa- 
tar. Tambe tin yamado pa no 
permiti Iran participa den e 
torneo, pa motibo di e bru- 
talidad di polis Irani contra 
hende protestando pa dere- 
chonan di hende muhe, entre 


otro asunto. Entre esnan exi- 
giendo e prohibicion di Iran 
ta atletanan top y ex-atletanan 
top di Iran mes. 
Presidente di asociacion di 
futbol 
Ucraniano 
tambe 
a pidi pa prohibi Iran den 
Mundial pasobra e pais su- 


puestamente ta suminstra 
arma na Rusia den e guera na 
Ucrania. 


E futbolistanan Australiano 
a publica un video luna pasa 
den cual a haci un yamado 
pa Qatar haci mas pa traha- 
dornan migrante y comu- 
nidad LGBTQIA+ na e pais. 
KNVB, otro pais Europeo, 
Amnesty International y or- 
ganisacionnan laboral pa al- 
gun tempo caba ta purbando 
pa crea cambio sostenible na 
Qatar. Na comienso di e cla- 
sificacion di Mundial, hun- 
gadornan di Oranje a subi e 
cancha bistiendo camisa pre- 
to cu e texto “futbol ta sos- 
tene cambio”. KNVB tambe 
a set up e campaña OneLove, 


cu ta para pa conexion y con- 
tra tur forma di discrimina- 
cion. Capitan di ocho pais ta 
bay bisti e armband OneLove 
na e Mundial. 


Coach nacional di Hulanda, 
Louis van Gaal a bisa anteri- 
ormente e aña aki cu e ta haya 
“ridiculo” cu ta teniendo 
Mundial na Qatar. “E ta pa 
placa, interes comercial. Esey 
ta importante den FIFA”, Van 
Gaal a bisa. “Mi por bisa esaki 
directamente na Qatar, pero 
esey no ta yuda mundo de- 
shaci di e problema aki.” 


Mundial ta cuminsa dia 20 di 
november. 


Minister Endy Croes a firma MOU cu Arubaanse Bond van 
Motorsports y Aruba Drag Racing Association 


Diaranson atardi Minister 
Endy Croes a reuni cu 
Arubaanse 
Bond 
van 
Motorsports 
(ADRA) 
y Aruba 
Drag 
Racing 
Association 
(ABM) 
unda a firma un MOU. 


Mandatario di Deporte a 
expresa despues di basta 
inkietud cu nos a scucha 
di 
diferente 
partidonan 
rond den e mundo di 
drag race como Minister 
nos a intermedia pa pidi 
cooperacion. E partidonan 


a bay di acuerdo pa forma 
un comision unda cu ABM 
ta nombra dos miembro 
como tambe ADRA ta 
nombra dos miembro cu ta 
representa tur e coredonan. 


Gobierno di Aruba pone 
dos miembro di cual un ta 
hurista cu ta e trekker di 
e comision aki. Hunto di 
awo pa januari e comision 
ta encarga cu e tarea fiho 
via e caminda legal pa haci 
tur e coredonan miembro 
oficial di ABM. Asina 


prepara tambe pa por yega 
na eleccion premira pa 
luna di januari / februari 
2023 unda tur miembro por 
participa. Cu e meta pa trece 
stabilidad 
y 
trankilidad 
pa 
tur 
e 
coredonan. 


Gobierno a inverti den luz 
LED ultra moderno pa Palo 
Marga, un inversion grandi 
y asina brinda un bon 
iluminacion na Palo Marga. 


Minister Endy Croes ta 
contento cu tur partido a bay 


di acuerdo pa loke ta trata e 
condicionnan y ohala cu nos 
por crusa e brug aki hunto y 
asina trece tur trankilidad 


pa e futuro di Palo Marga y 
sigur pe coredonan. Exito! 

Minister Maduro di Cultura den cuadro di ‘Siman di Buki’: 


Ban stimula nos yiunan lesa buki den nos 
dushi idioma Papiamento 


Otro siman ta ‘Siman di 
Buki’ y den cuadro di es- 
aki, Conseho di Minsiter 
a ricibi di Biblioteca Na- 
cional dos buki dedica na 
e siman aki. Ta trata di e 
buki ‘30 aña di cantica pa 
mucha’ y e buki ‘Biba Na- 
turalesa’ cu ta e buki cu lo 
ta gratis disponibel pa nos 
muchanan den e ‘Siman di 
Buki.’ 


Minister Maduro di Cultura 
ta gradici y felicita Biblioteca 
Nacional y tur e partnernan 
cu ta coopera pa asina por 
celebra e aña aki e di 30 ani- 
versario di ‘Siman di Buki’ na 


Aruba. Lesamento ta masha 
importante pa desaroyo di 
un mucha y un Pais, pesey e 
gratitud ta bay na tur escritor 
y ilustrador di buki pa nan 
creatividad cu ta yuda inspira 
y yena e mentenan chikito di 
nos Pais cu conocemento. 


Un danki special ta bay na tur 
escritor di buki den nos du- 
shi idioma Papiamento. Nos 
idioma materno ta bunita y 
ta forma nos identidad como 
Arubiano yena cu nos norma 
y balornan. Papiamento ta 
locual ta uni nos y pesey fo’i 
chikito nos mester percura pa 
nos yiunan siña papia, lesa y 


skirbi nos idioma Papiamen- 
to. 


Minister Maduro ta extende 
un invitacion na tur mayor 
pa motiva nos muchanan pa 
participa na e actividadnan 
cu Biblioteca Nacional ta 
prepara pa asina celebra e di 
30 aniversario di ‘Siman di 
Buki’ pa promove lesamento 
bou nos muchanan. Como 
mayor ta importante pa nos 
stimula nos yiunan pa lesa 
buki y specialmente pa lesa 
buki den nos dushi idioma 
Papiamento. 


Parlamentario mr. dr. Ryçond Santos do Nascimento 


Minister Evelyn ta ‘stabiel’ cu Besaril 


Parlamentario di fraccion 
di AVP, Ryçond Santos do 
Nascimento a mustra cu 
mientras cu Prome Min- 
ister mes a confirma na 
cantidad di ocasion cu tin 
un investigacion tumando 
luga pa cu Arubahuis y ex 
Minister Plenipotenciario 
Guillfred Besaril, e mesun 
Prome Minister ta stabiel 
cu Besaril. 


“Pakico, ningun hende por 


splica pero den ultimo dianan 
por mira señora Evelyn de- 
fende Besaril na cede di MEP, 
na Cocolishi y otro pero nin- 
gun hende por splica motibo 
di e apoyo aki.” 


Parlamentario Santos do 
Nascimento a sigui declara cu 
e Minister responsabel pa e 
Minister Plenipotenciario na 
Hulanda, ta Minister Presi- 
dente Evelyn Wever-Croes 
mientras cu su persona tambe 


ta responsabel pa trahadonan 
di Arubahuis na Den Haag. 


“Esey ta e realidad y tur hen- 
de por consulta e LIM, cu ta 
e ‘Landsverordening Instell- 
ing Ministeries’ di e aña aki, 
caminda por tuma nota cual 
Minister ta responsabel y ta 
importante pa compronde 
kico e responsabilidad aki ta. 


Kico ta tarea di Parlamento 
y kico ta instrumentonan di 
Parlamento pa por responsa- 
bilisa un Minister, caminda 
Parlamento tin e tarea di 
controla maneho y percura 
pa e maneho cu ta ser hiba 
ta uno cu ta hiba nos pais di- 
lanti,” Parlamentario do Nas- 
cimento a trece dilanti. 


El a sigui mustra cu pa garan- 
tisa un proceso democratico, 
Constitucion ta duna un par- 
lamentario e derecho y e her- 
ment di haci pregunta y mo- 
tibo di esaki ta pa Parlamento 
haya informacion. 
“Esaki ta nifica cu na mes 
momento un Minister cu ta 
haya un pregunta di un Par- 
lamentario, tin obligacion di 
contesta e preguntanan aki, e 
tin e obligacion pa duna in- 
formacion ya cu ta asina nos 
Constitucion ta traha, asina 


e sistema parlamentario ta 
traha. 


Anto ora cu unabes un parla- 
mentario tin informacion of e 
Minister ta nenga di duna in- 
formacion, e ora Parlamento 
por hiba un debate publico 
y pa tal motibo parlamen- 
tarionan tin como herment 
e derecho di pidi un reunion 
publico y Presidente di Par- 
lamento tin e deber di yama 
e reunion publico aki ora cu 
tres of mas parlamentario ta 
solicita pa un reunion pu- 
blico. 


Esaki pa motibo cu na final di 
dia, nos mester por delibera 
tocante funcionamento di e 
Minister, den e caso aki Min- 
ister Evelyn Wever-Croes, e 
manera con e ta trata cu Par- 
lamentarionan, e manera con 
e ta informa parlamentari- 
onan. 


Aki no mester lubida cu e 
parlamentario ta trahando pa 
Pueblo pasobra Parlamento 
ta cas di Pueblo, Parlamento 
ta representa Pueblo di Aru- 
ba. Si e minister ta nenga di 
duna contesta na Parlamento, 
e ta nenga di duna informa- 
cion na Pueblo. 


Esey ta e realidad y e her- 
ment di mas grandi y mas 
grave cu tin, pa responsabilisa 
un Minister, ta e mocion di 
desconfiansa cu por bin di- 
lanti durante di un reunion 
publico. 


Pa e motibonan aki tambe 
ta importante pa tur hende 
compronde kende ta respon- 
sabel den cada caso. Den 
e caso di Arubahuis mester 
ta consciente cu ta Minister 
Presidente Evelyn Wever- 
Croes ta e minister respon- 
sabel. 
Su persona ta esun cu tin au- 
toridad pa duna instruccion 
na Minister Plenipotenciario, 
e ta esun cu tin e responsabil- 
idad di percura pa Arubahuis 
ta funciona na un manera 
bon. 


Parlamentarionan ta pidi re- 
union publico anto e contesta 
cu nos ta haya, ta nada! Nos 
no ta haya informacion bou 
di varios pretexto, nos no ta 
haya reunion publico bou 
di varios pretexto y conse- 
cuentemente señora Evelyn 
ta mina e democracia na Aru- 
ba,” Parlamentario Ryçond 
Santos do Nascimento a 
declara den conferencia di 
prensa. 

Partido MEP: 
Hala hubenil di partido MEP, H.O.T. ta reconoce miembronan 


Durante e actividad di 
famia na Cede di MEP 
na Santa Cruz diado- 
mingo dia 30 di October, 
e hala hubenil di Partido 
MEP, H.O.T. (Hubentud 
Orguyoso y Talentoso) a 
reconoce su miembronan 
y a habri inscripcion pa 
tur hoben por aplica pa 
drenta den HOT. Alabes 
tambe e Directiva di HOT 
a wordo anuncia. 


Partido MEP tin tur confi- 
ansa den e hobennan di nos 
pais pasobra nan ta esnan cu 
den futuro lo carga e respon- 
sabilidadnan di nos pais y lo 
mester 
tuma 
decisionnan 
firme na bienestar di un y 
tur. Ta pa e motibo aki tambe, 
Partido MEP ta encarga ho- 
bennan talentoso y orguyoso 
di nan pais, cu e hala hubenil 
di Partido, H.O.T. pa di awo 
caba nan por cuminsa sinti e 
responsabilidad di cargonan 
importante den nos pais. 


E hobennan den H.O.T. cu a 
haya reconocimento ta: Vick 
Maduro, 
Jeandruw 
Eras- 
mus, Jeannuare Erasmus, 
Jeshue Rasmijn, Brandon 
Dirksz, Raubert, Charissa, 
Kay, Jayceline Navas, Richi- 
nella Henriquez, Stephanie 


Gamara, Endrick Panneflek, 
Jaythan Tromp, Lionel Lacle, 
Kevin Pabo, Aaron Arenas, 
Sjair Lacle, Sabina Rey, Mar- 
ilou Hermans, Jeremy Wever. 


Directiva di H.O.T. ta: Lyo- 
nel Dirksz, President; Xavier 
Maduro, 
Vice 
President; 
Derlina Kock, Secretaria; y 
Luis Luna, Tesorero. 


Partido MEP ta haci un in- 
vitacion na tur hoben di nos 
pais pa forma parti di nos hala 
hubenil di Partido caminda 
bo por siña hopi, haya expe- 
riencia den liderazgo, mustra 
bo talento y conocemento, 
traha hunto y sigur haya mas 
stimacion y gana pa traha pa 
nos dushi Aruba. 


Sigui HOT riba Snapchat: 
Hotmep297, Instagram: Ho- 
tmep, Twitter: hot_mep y 
tambe riba facebook HOT- 
MEP y keda al tanto riba tur 
e plannan y actividadnan di 
HOT pero tambe riba desa- 
royo politico na Aruba. 
Pa mas informacion y si bo 
kier forma parti di miembre- 
sia di HOT, manda HOT un 
mensahe riba cualkier di nan 
plataforma social y nan lo 
atende bo. 


Parlamentario Hendrik Tevreden (MEP): 
Oposicion a purba hunga politica barata cu e tardansa 
di presupuesto di TPEF 


Dialuna den parlamento 
a trata e presupuesto cu a 
drenta basta laat di TPEF. 
Ya prome cu tratamento, 
fraccion MEP a haci dife- 
rente pregunta na Min- 
ister di Turismo ariba e 
rason di e tardansa y Min- 
ister di Turismo por a con- 
testa y splica su mes den e 
transcurso debidamente. 


No tabata e intencion ningun 
momento pa e presupuesto 
TPEF yega laat Parlamento, e 
motibo pa esaki tabata valido 
y bon splica den e disertacion 
di e minister. Aruba como 
pais, tin un team di profe- 
sionalnan cu tin di percura 
pa hopi di e asuntonan di 
gobierno, entre otro finanzas 
y legislacion pa menciona al- 


gun. Netamente esaki a haci 
dificil cu por a entrega TPEF 
na tempo. Gobierno y su pro- 
fesionalnan mester a atende 
entre otro presupuesto cu ta 
e ley di mas grandi di Pais 


Aruba, pero tambe e nego- 
ciacionnan di Landspakket 
y COHO cu ta aspectonan 
huridico complica unda e 
team mester a asesora gobi- 
erno aden. Esakinan tabata 
tin prioridad pa por finalisa 
negociacionnan cu Hulanda 
y pa despues traha y logra pa 
na augustus entrega TPEF na 
parlamento. 


Tin di remarca si cu esnan 
responsabel di parti di TPEF 
a percura pa haci nan parti y 
persisti pa termina e ley di 
cual tin di duna nan credi- 
to sin duda algun. Por pasa 
cu bo por constata retraso 
ariba un presupuesto. Den 
e caso aki lo tin di aplica ley 
di comptabilidad articulo 11 
den su contexto completo. 


E articulo ta duna e autori- 
sacion previo pa den debido 
circunstancia imprevisto haci 
uso di e presupuesto. Di acu- 
erdo cu articulo 11 e minis- 
ter en cuestion por, pa cubri 
e gastonan di e departamento 
den e periodo cu e ley no a 
wordo aproba ainda, usa e 
presupuesto cada kwartaal 
similar na e gastonan di e aña 
anterior. Den e caso aki lo ta 
2019 e ora. 


Tur e gastonan cu e presu- 
puesto 2020 y 2021 a conoce 
tabata gastonan regular y es- 
encial cu ta ripiti anualmente 
cu ya caba ta estableci den e 
presupuesto di e aña anterior 
pues no ta gastonan nobo cu 
a wordo agrega. Un di nan 
ta e gasto di mantenemento 


y limpiesa cu TPEF ta en- 
carga cu nan. Nos ta haya cu 
e gastonan cubri ta na nan 
lugar pasobra a garantisa pago 
di salario di tata y mamanan 
di famia den tempo di pan- 
demia y ningun momento 
no a sobrepasa ni a usa e pre- 
supuesto pa nada diferente 
na esakinan. A pesar cu AVP 
hunto cu ACCION 21 y 
MAS kier a hiba e debate den 
skina di corupcion y descon- 
fiansa den e minister, ley mes 
a indica na nan cu ta un po- 
litica barata y bou nivel cu no 
mester wordo purba den par- 
lamento. Pueblo por ta sigur 
cu Fraccion di MEP ta traha 
serio, ta haci pregunta al caso, 
ta cuestiona y ta percura pa 
ley no wordo kibra sino aten- 
di debidamente. 

Resultado Sorteo 
november 4, 2022 


Cadena Alexander Lottery ta presenta resultado di weganan di suerte 


merdia 


Letter 


0 
0 
0 


0 


0 
0 
0 


0 
0 
0 
0 
0 



3 



x match 4 
57.000,- 


Proximo Jackpot 


Sorteo # 


Sorteo # 


Sorteo # 


x afl 8,00 


Mega Ball 


Proximo Jackpot 


270.000,- 


x match 4 


8306 


Sorteo # 3730 


Sorteo # 604 


x afl. 500,00 


x afl.15,00 
x afl 50.00 


Virgo 


X2 


297 


x Jackpot 


Sorteo # 3730 
Sorteo # 


Sorteo # 1786 


5211 


8763 


Sorteo # 3730 


6215 


x Jackpot 


x match 4 
x afl. 12,00 


www.lottoaruba.com 


resultado : sorteo 04 Nov 2022 merdia 


Paardenbaaistraat 10, Oranjestad, Aruba Tel.: (297) 525 - 7555 


Joker 


0294 
260.000,- 


x Jackpot 
x match 4+ 


Proximo Jackpot 


FP 


2624 


Afl. 370.000,- 




Letter 


0 
0 
0 


0 


1 
4 


157 


07 


0 
1 
6 


54 
79 



7 



x match 4 
50.000,- 


Proximo Jackpot 


Sorteo # 2334 


Sorteo # 5936 


Sorteo # 


x afl 8,00 


Mega Ball 


07-08-13-16 


Proximo Jackpot 


280.000,- 


x match 4 


5987 


Sorteo # 5587 


Sorteo # 517 


x afl. 500,00 


x afl.15,00 
x afl 50.00 


Tauro 


X2 


506 


x Jackpot 


Sorteo # 7784 
Sorteo # 


Sorteo # 1533 


4483 


7195 


Sorteo # 6828 


4307 


x Jackpot 


x match 4 
x afl. 12,00 


www.lottoaruba.com 


resultado : sorteo 04 Nov 2022 anochi 


Paardenbaaistraat 10, Oranjestad, Aruba Tel.: (297) 525 - 7555 


Joker 


1716 
260.000,- 


x Jackpot 
x match 4+ 


Proximo Jackpot 


X2 
05-08-19-21-26 


7020 


Afl. 100.000,- 


anochi 


diario 
Korsou 
super4 
flamingo 


8387 
4908 
7248 
0573 
1358 
7444 
super5 
8340 
9547 
0039 
- 
6523 


sorteo/servicio 


Exprodesk ta invita nos comerciantenan pa participa na ‘Reaching 
New Frontiers!’ 


Departamento di Asun- 
tonan Economico, Com- 
ercio y Industria pa medio 
di su unidad Exprodesk y 
segun maneho economico 
di Minister di Economia, 
Comunicacion y Desar- 
oyo Sostenibel, Sr. Geof- 
frey Wever, ta invita tur 
empresario local y (fu- 
turo) exportadornan riba 
diabierna 11 november 
di 9.00 am pa 12.30 pm na 
Hilton Aruba Caribbean 
Resort & Casino. 


E evento aki, cu lo conmem- 
ora e di 5 aña di existencia di 
Exprodesk, lo concentra riba 
informacion practico y exten- 


so pa e participantenan riba 
‘doing business’ cu e merca- 
donan den Norte America, 
Europa, Caribe y Asia. 


E evento aki ta pa esnan cu 
tin interes den amplia nan 
negoshi den futuro riba mer- 
cadonan internacional. Esnan 
cu kier combersa cu exper- 
tonan for di e mercadonan 
di Norte America, Europa, 
Caribe y Asia riba oportuni- 
dadnan comercial, y esnan 
cu kier haya mas informa- 
cion di productonan traha na 
Aruba. Pa medio di charlanan 
y despues e sesionnan Busi- 
ness2Business, lo haya infor- 
macion general y personaliza 


di expertonan comercial, em- 
presarial, huridico, logistico y 
mas. 


Participacion ta gratis. Sola- 
mente mester registra, paso- 
bra cuponan ta limita. Join 
nos y registra via e siguente 
link: 
https://cutt.ly/New- 
Frontiers 


Exprodesk a inicia na De- 
partamento di Asuntonan 
Economico, Comercio y In- 
dustria riba 11 di September 
2017, pa promove exporta- 
cion. Exprodesk a sa di haci 
e tarea aki exitosamente cu 
seminarionan cu temanan 
al caso pa e exportador, cu 


proyectonan den cooperacion 
cu organisacionnan di dife- 
rente paisnan (e.o. Hulanda, 
Colombia y Republica Do- 
minicana), y cu entrenamen- 
to extenso di gruponan di 
enfoke pa un plan di expor- 
tacion y señalamento di reto- 
nan den e clima empresarial 
pa un maneho di exportacion 
mas atractivo. 


Riba 11 november benide- 
ro lo celebra e existencia y 
exito di Exprodesk, durante 
un evento cu lo inicia ofi- 
cialmente door di Minister 
Geoffrey Wever di Asuntonan 
Economico, Comunicacion y 
Desaroyo Sostenibel. Otro 


oradornan local y internacio- 
nal durante e dia aki lo ta Sr. 
Manuel Pila (experto mer- 
cado Norte America), Sra. 
Michelle Low Chew Tung 
(experto mercado Asia), Sra. 
Taiana Mora-Ramis (experto 
mercado Republica Domini- 
ca), Sra. Soelan Daal (experto 
mercado Europa), Sr. Sam 
Kruiner (experto mercado 
Caribe), Sra. Lay Hing de 
Kort-Yee y Sr. Frits Israel (ex- 
pertonan riba exportacion). 


Pa mas informacion por 
tuma contacto cu Sra. Sha- 
ron Meijer di Exprodesk na 
s.meijer@deaci.aw. 


Koffiemorgen na Blue Amy Center of Cas Curason di Maria na San Nicolas 


Diadomingo 6 di novem- 
ber 2022 Cas Curason di 
Maria tin su koffiemorgen 
anual for di 10 or mainta 
te 1 or di merdia. 


Comision ta invita comu- 
nidad pa bin na e koffiemor- 
gen. Cu ayuda di nos pueblo 
nos ta mantene e convento 
aki cu ta un sitio di Oracion 
y Enseñansa Spiritual, lugar 
di Retiro y Refleccion. Tin 2 
kapel den e convento, kapel 
di “Hesus Misericordioso’, 
su entrada ta enfrente di e 
Watertoren, cu ta keda na ca- 
minda grandi. 


Orario, ta habri mainta 7 or y 
ta sera 9or di anochi. Di dos 


Kapel “Curason di Maria” ta 
parti paden, ta priva. 


Kapel “Hesus Misericordio- 
so” ta resa 3 or di atardi, cada 
deboto tin su mes ora di ora- 
cion. Si bo ta sinti necesidad 
di oracion, pa un ser keri cu 
mester di oracion, e kapel ta 
habri, Hesus, Mama Maria ta 
warda bo cu un curason mi- 
sericordioso. Cu bo contri- 
bucion nos por sigi mantene 
Cas Curason di Maria 


Diasabra 5 di november nos 
tin Santo Sacrificio di Misa 
den aula di Cas Curason di 
Maria pa 7 or di mainta. 


Danki di curason. 
Pa personan di Savaneta y 
San Nicolas: mesun ora 


Den Kapel di Cas Curason di Maria 
na San Nicolaas. (Blue Army Center 


Prome cu Santo Misa ta 
resa Santo Rosario pa 
6.15 “Misterio Gososo”, 
despues ta sigi cu Salve 
Regina. Ta invita e pueblo 
di Aruba, deboto y fielnan 
pa asisti na e Santa Rosa- 
rio prome cu Santo Misa. 
Cu Mama Maria enter- 
sede pa nos na nos Tata 
Celestial. Tur fielnan di 
Mama Maria ta bin resa 
e Santo Rosario pa biene- 
star di henter comunidad 
di Aruba. 


Papa Francisco ta haci un 
suplica na mundo pa resa e 
Santo Rosario, nos ta den un 
tempo di crisis grandi. No- 
ticianan for di Ukrain ta di 
lamenta, spantoso pa mundo 


henter. Hesus tene piedad 
pa henter mundo. Ban haci 
un curashi diasabra mainta 
trempan pa ofrece nos ora, 
nos oracion y asisti na Santa 
Misa y resa pa tur esnan cu ta 
leu di nan Creador. Laga nos 
ta resa pa necesidad di Iglesia 
Universal, pa Papa Francisco, 
Obispo Luis Secco, tur sac- 
erdote, Diacono y laiconan 
cu ta hiba e bon noticia pa e 
pueblo di Dios. 


Pa nos Gobernantenan y tur 
cu ta carga responsabilidad 
pa nos pais Aruba. Pa tur nos 
enfermonan den exterior cu 
a bay busca nan salud. Cu 
pronto nan regresa na Aruba 
y recobra y gosa di un bon 
salud. 


SERVICIO A21 


Diasabra 5 November 2022 


Cas Di Cultura 
Vondellaan 2 Aruba 
297-582-1010 
F A D A 
Campanastraat 5 Aruba 
297-583-2999 
297-583-9610 
F A V I 
Primavera 233 Aruba 
297-582-5051 
297-582-5222 
F E P O 
Engelandstraat 15 Aruba 
297-583-1016 
297-583-6607 


Fundacion Contra 
Violencia Relacional 
Tel: 583-5400 
Fundacion Autismo 
Aruba 
Irenestraat 21 Aruba 
297-588-1179 


Fundacion Pa Nos 
Muchanan 
Cumana 2 Aruba 
297-583-4247 


Fundacion Tel Pa 
Hubentud 
Wilhelminastraat 19 
Aruba 
297-588-6138 
Koningin Wilhelmina 
Fonds 
Spinozastraat 9 Aruba 
297-582-0412 


Mary Joan Foundation 
Sabana Blanco 8 Aruba 
297-588-9999 
Rode Kruis Aruba 
Pedro Gallegostraat 14 
Tel.297-582-2219 
Fax 588-3376 


Famia Planea (SBVO) 
Avenida Milio J Croes 17 
B Aruba 
297-588-9591 
www.famiaplanea.org 
famiaplanea@hotmail. 
com 


Stichting Fundacion 
Guia Mi 
George Madurostraat 34 
297-582-0088 


Y M C A 
Calbasstraat 1 Aruba 
297-582-3072 


AL-ANON group 
Sabana Liber #8, Noord 
(close to the hotels) 
Tel: 736-2952 or 
593-7081 


San Nicolas 
Oranjestad 


Dokter na warda 


Botica na warda 


Oranjestad: 
Eagle 
Tel. 587 9011 


San Nicolas: 
San Nicolas 
Tel. 584 5712 


Hospital 
7:00 pm / 10:00 pm 
Imsan 
24 ora 


EMERGENCIA 
911 


POLIS 
Oranjestad 
100 
San Nicolas 
104 
Santa Cruz 
105 
Noord 
107 
Tip Line 


11141 
Brandweer 
115 
Ambulance 
911 
Hospital 
527- 
4000 
Imsan 
524-8833 
Warda Costa 
913 
Seguridad Nacional 11911 
Cruz Cora 
582-2219 


BOTICA 


Aloe 
584-4606 
4 Centro Medico 584-5794 
Central 
585-1965 
Dakota 
588-7364 
Del Pueblo 
582-1253 
Eagle 
587-9011 
Kibrahacha 
583-4908 
Maria 
585-8145 
Di Servicio Noord 586-4606 
Oduber 
582-1780 
Paradera 
588-6638 
San Lucas 
584-5119 
San Nicolas 
584-5712 
Santa Anna 
586-8181 
Santa Cruz 
585-8028 
Sero Preto 
584-4833 
Trupial 
583-8560 


UTILIDAD 
Setar 
117 
Web 
525-4600 
Elmar 
523-7147 


FUNERARIA 
Aurora 
588-6699 
Royal Funeral H. 586-4444 


Servicio di Taxi 


Aruba Transfer Tour & 
Taxi C.A. 
Tel: 582 2116 /582 2010 


Taxi Adres Services (24h) 
Tel. 587 5900 


A1 Taxi Services Aruba 
Tel: 587-8850 
Tel: 280-2828 
Whatsapp: 592-7024 


a v i s o @ b o n d i a . c o m 


SERVICIO PUBLICO 


mi ta chapi, lanta sushi, corta 
mata, transporta frigidaire, was- 
machine biew, drecha cas, etc. 
Tel. 564 1979 
_______________________________________ 


SERVICIO PUBLICO 
Pa haci trabow di verf y chapi, 
tur mantencion di pafor di cas 
Yama y puntra pa benito na 
Tel.630 5185 
_________________________ 


SERVICIO 
Unified One Events 
Photos , films, wedding 
Tel. 749 2533 
___________________________ 


SERVICIO PUBLICO 
Hacemos todo tipo de construc- 
cion, reparacion de casas, pin- 
tura, acabados finos, jardines, 
patios, techos a buenos precios 
Tel. 569 7539 / 746 0518 
_________________________ 


AUTO Y HERO BIEU 
Nos ta piki auto, airco y bateria 
bieu pornada. Frigidaire, stoof, 
wasmachin, tv ta 10,=. 
Yama 561 4597 / 561 5179 


arubiano balente 


______________________________________ 


SERVICIO PUBLICO 
Nos ta chapi, corta y planta 
mata, brinda tur servicio cu bo 
cura mester. Tira sushi afo, tur 
esaki na un super bon prijs 
Tel. 738 1908 
________________________ 


SERVIO PUBLICO 
Ta ofrece pa verf y chapi cura 
bon prijs. Nos ta hiba e sushi. 
Yama pa mas informacion na 
563 4828 / 5679610 
____________________________ 


TA BENDE 
Combo di regalo pa tur 
ocasion: mugs, kerki di biña, 
tablashi cu leyenda 
Pa mas informacion 
Cell whatsaap 567 2907 
_________________________ 


SERVICIO PUBLICO 
Handyman 
Pa trabouw di verfmento 
plumbing tuberia, chapi, 
limpieza di cura, drecha mata 
Tel : 567 1108 


_____________________________________ 


SERVICIO PUBLICO 
Limpiesa pa cas y auto 
Presure wash cura di cas 
Laba muebles 
Laba tapijt 
Laba sienta di auto 
Laba vloer 
Tel. 593 9464 
SERVICIO PUBLICO 


sra. ta haci cas y negoshi limpi 
tambe por cuida baby y hende 
grandi part time y full time 
Tel. 740 7573 
__________________________ 


SERVICIO PUBLICO 


mi ta ofrece pa cuido di mucha 
di dialuna pa diabierna y 
weekend. Pa informacion 
Tel. 558 7310 
_________________________ 


SERVICIO PUBLICO 


mi ta ofrece servicio di 
electricista en general corto 
circuito y mantencion 
Tel.566 5026 
_________________________ 


SERVICIO PUBLICO 
Pa trabou di data-entry of 
update di bo administracion pls 
contact: 
Tel.5682339 
_____________________________________ 


SERVICIO PUBLICO 
Nos ta haci trabou di 
plomeria, electricidad, 
hardineria incluye hiba sushi 
Handy man. 
Tel.742 6250 
____________________________ 


TA HUUR 


apartment 1 camber, baño, sala 
y cushina na Caya mangasina 
26 (mabon) inclu. Cable y inter- 
net Prijs / borg. afl.800 
Tel.741 1314 


__________________________________________ 


SERVICIO PUBLICO 


mi ta ofrece servicio pa pa hasi 
trabou di limpiesa parte mainta 


mi tin transporte 
Tel : 565 5807 


_____________________________________ 


TA HUUR 
Un camber cu tur cos inclui na 


brikstraat 1 
Tel.564 1979 
_________________________ 


SERVICIO PUBLICO 


masaje relajante, sports ma- 
sajes, aroma terapia, piedras 
calientes, reflexologia, faciales 


sabana basora # 157 P.Ch. 
Tel. 561 8520 
________________________ 


TA BUSCA 
trabou pa haci cas limpi, 
negoshi of oficina 
Tel.561 3910 
_________________________ 


SERVICIO PUBLICO 
Ta traha y renoba Cas 
ta traha y drecha dak, ta basha 
vloer, pleister, verf cas, traha 
cura, pega mosaico y azulejo- 
Tel.563 4168 
____________________________ 


SERVICIO PUBLICO 


sushi den cura pa solamente 
50,- pa buelta, nos ta lante lague 
limpi mane un soño. 


arubiano trahado 
Call 592 5766 
__________________________ 


SERVICIO PUBLICO 


buscando auto pa huur y na bon 
prijs? yama nos 
Tel. 593 9953/ 593 8453 
____________________________ 


SERVICIO PUBLICO 
Construction 
remodelacion di cas, traha cas, 
apartment, traha y drecha dak, 
electricidad, verf pega mosaico, 
traha cura, plomeria. bon prijs 
Tel. 593 3141 
________________________ 


TA BENDE 


bbQ Grill tipo cilinder 
“criyoyo” duradero 
Prijs Afl.250 
Tel. 569 7787 
___________________________ 


SERVICIO PUBLICO 
Ta haci tur trabou di 
construccion y carpinteria y tur 
cos cu ta furamento di stul di 
bambu, cabana y toldos 
Tel : 746 0518 / 569 7539 


_____________________________________ 


TA BUSCA 
trabow pa wak pa mucha y 
hasi cas limpi 
Tel. 569 3253 
_________________________ 


TA BENDE 
Caha di orgel. 
Tin 3 cylinder Nobo. 
Pa mas informacion yama 
Tel. 593 0203 
_________________________ 


SERVICIO PUBLICO 
Pa tur trabou di Plumbing 
(binnenleiding) pega w.c 
wasbak, tubo di gas, etc 
Yama mario Franken 
Tel. 740 6591 
__________________________ 


Sushi den cura? 
Ta piki sushi cu pick-up 
grandi pa Afl 75,= pa buelta. 
Yama nos na 
561 4297 of 561 5179 
Hasi aruba Limpi. 
__________________________ 


SERVICIO PUBLICO 
Pa tur trabou di tapiceria di 
mueble, auto, yate y barco. 
Nos ta haci trabou di cabana y 
bambu y nos ta verf 
Tel : 569 7539 /737 3993 


_____________________________________ 


SERVICIO PUBLICO 


mi ta cuida mucha “ baby sister”. 
Mi tin bon experiencia 
y bon cuido 
Te. 562 5941 
_________________________ 


obituario 
a22 


Diasabra 5 November 2022 


Cu un inmenso Dolor na nos Curason pero 
conforme cu boluntad di Dios 
nos mester anuncia fayecimento di nos Casa, 
Tata, Suegro, Welo, Ruman, Tio, Amigo, 
Mentor; 


Ruben Luis Garcia 
*30 October 1952 - †3 November 2022 
Mihor conoci manera: “Obenchi, Scorpio, Tio” 


Den nomber di su famia 


Casa 
Treesje Garcia Marchena 


Yiunan 
Genevieve Garcia 
Gilienne & Darcy Franken 


Nientonan 
Antron Franken 
Abrianny Franken 


Famia Garcia 
Vicely Garcia 
Nibia (d.f.m.) & Edwin Dirksz, yiunan y famia 
Edilia Garcia (d.f.m.) 
Abelina Garcia, yiunan y famia 
Antonio Garcia (d.f.m.), yiunan y Famia 
Yolanda Hernandez y famia 
Lando y Linda Garcia, yiunan y Famia 
Rosita Garcia & Famia 


Famia Marchena 
Celia Alders & Famia 
Ethel Marchena (d.f.m.) 
Jenny Maduro, yiunan y Famia 
Lena Marchena, yiunan y Famia 
Oswaldo Marchena y Annelies Phelipa, yiunan 
y Famia 
Belen y Dolfi Kock, yiunan y Famia 
Eddy y Stella Marchena, yiuanan y Famia 
Anthony y Lydia Marchena, yiunan y Famia 
Willy & Gloria Marchena 


Demas Famia, primo y primonan, Amigo y 
amiganan, Bisiña y Conocirnan, Iha, Colega, 
PowerRanger, PowerAngels, Oyente, Fanativo y 
demas conoci ta invita pa entiero; 
Fecha: Diadomingo 6 di november 2022 na 
Lugar: Royal Funeral Home. 
Ora: 10or - 2or 


Despues di esaki lo haci un response sigui pa 
Cremacion den seno familiar. 


Nos no lo ricibi bishita di condolencia na cas, 
danki pa e comprension. 


“Señor ta mi wardador, mi’n tin 
falta di nada 
Den cunucu di yerba berde e ta 
ponemi sosega. 
E ta hibami na awa trankil, 
Pa mi bolbe haña forsa”. 
Salmo: 23 


Cu imenso tristeza na nos 
curason, pero agradecido pa tur 
locual e la nifica pa nos, nos ta 
participa fayecimento di nos ruman stima: 


Efraim David de Cuba 
*28-09-1959 – †31-10-2022 


Na nomber di: 


Mayornan: 
†Christofera (Tina) de Cuba 
†Louis (Wiwi) de Cuba 


Rumannan: 
Juan (John) de Cuba 
Emilia de Cuba 
Hubert de Cuba y famia 
Olivia y Job Tanis y famia 
Ramiro y Annemieke de Cuba y famia 
Edwin y †Gwen de Cuba y famia 
Elsa de Cuba y famia 
Selvia y Octavio Croes y famia 
Criselda de Cuba 
Rudolf de Cuba y famia 
Ludwina y Nilky Kock y famia 


Tantanan: 
Zr. Renata 
Rosalinda de Cuba 


Sobrina y sobrino, prima y primonan y demas famia 
de Cuba, Kelly, Mahieu, Tanis, Boers, Peterson, 
Croes, Kock, Tromp, Paesch, Wever y demas famia ta 
invita pa asisti na e acto di entiero cual lo tuma lugar 
Diasabra, 5 November 2022 pa 4’or di atardi saliendo 
for di Misa Santa Filomena pa santana catolico na 
Paradera. E resto mortal lo ta reposa for di 2’or di 
atardi den Misa Santa Filomena na Paradera. 


Nos ta lamenta cu despues di entiero nos no por 
ricibi bishita di condolencia na cas. 


Cu inmenso dolor na nos 
curason, pero conforme 
cu boluntad di Dios nos ta 
anuncia fayecimento di: 


Orlando Loreto 
Giel 
Cariñosamente yama 
“Janchi” 
*08-09-1950 - †01-11-2022 


Su estimada esposa: Betty Giel-Llerena 
Su mayornan: †Benito Giel y † Nicolasa Giel- 
Semeleer 
Su yiu: Maritza Giel y famia 


Su rumannan: 
Marina y † Pedro Luydens-Giel 
Melida y Eddy Bremo-Giel 
Manolo y Amelia Giel-Contreras 
Tico y Patricia Giel-Rego 
Carina y Michael Croes-Giel 


Su swa y cuñanan: 
Nallibe y Jorge Stockton Llerena 
Nury Llerena Ochoa 
Annery y Patrick Faughnan Llerena 
Armando y Fanny Llerena Ochoa 
Juan y Jasiris Llerena Ochoa 


Su subrino y subrinanan: 
†Jose, Miriam, Eduard, Garrick, Danny, Chantalle, 
Shajir, Chris y Mishlaine 


Su tanta y omonan, primo y primanan, bisiñanan, 
conocirnan y demas famia: 
Giel, Llerena, Semeleer, Luydens, Bremo, Contreras, 
Rego, Croes, van Trigt, Wever, Caraballo, Balentina 


Ta invita pa e acto di despedida y condolencia cu lo 
tuma lugar diasabra 5 di november 2022 na Aurora 
Funeral Home di 9:00 pa 11:00 am, sigui pa e acto di 
cremacion. 


Nos disculpa si den nos tristeza nos por a lubida un 
famia. 


Nos ta lamenta cu despues di entiero no ta ricibi 
bishita di condolencia na cas. 


“Dios ta amor... y amor ta 
Dios, 
maske mi no ta na e mundo 
aki, tur dia lo mi ta banda 
di boso Curazon, mi por stens 
di loke Señor ta hasi” 
Salmo 33 


Cu dolor na nos curason 
nos ta anuncia fayecimento 
inesperadamente di nos ser 
stima: 


Jeannette J. T. Tromp 
Cariñosamente yama “Dina of Jean” 
*09-07-1973 - †02-11-2022 


Acto di entiero lo wordo anuncia despues 


“Señor ta mi wardador, mi’n 
tin falta di nada 
Den cunucu di yerba berde e 
ta ponemi sosega. 
E ta hibami na awa trankil, 
Pa mi bolbe haña forsa”. 
Salmo: 23 


Nos ta anuncia fayecimento 
di: 


Anna Sofia Lampe-Geerman 
*13-11-1934 – †03-11-2022 


Acto di entiero lo wordo anuncia despues 


obituario a23 


Diasabra 5 November 2022 


“Señor ta mi wardador, mi’n tin falta di 
nada 
Den cunucu di yerba berde e ta ponemi 
sosega. 
E ta hibami na awa trankil, 
Pa mi bolbe haña forsa”. 
Salmo: 23 


Nos ta anuncia fayecimento di: 
Marsila Kelly 
“Chela of Grace” 
*02-01-1945– †01-11-2022 


Na nomber di su: 
Mayornan: †Marcelino y †Luisa Kelly-Leon 


Rumannan: 
†Pedro Kelly 
†Pascual Kelly 
Ramona y †Candido Boekhoudt-Kelly y famia 
Maximo “Caon” y Ramona Kelly-Geerman y famia 
Maria Kelly 
Filomena Kelly 
Salvador “Loy” Kelly 
Justina “Oecha” y Juni Tromp-Kelly y famia 
Mario “May” y Lilian Kelly-Hellement y famia 


Sobrino(a)nan: 
Julisa y Juan Carlos Ramirez y yiunan 
Jesslyn y Jazmin 
Carlos y Clarisse 
Fernando y Thanaika y yiu Samiah 
Rosanne y Luwshyen 


Mescos cu rumannan: 
Maria Geerman 
Modesto-Martin-Elio-Gilbert-Lucia-Gladys Boekhoudt 


Ayudante: Beatrix Geerman 


Amiga: Luz Marina Rodriguez. 


Demas famia: Kelly, Leon, Boekhoudt, Tromp, Ramirez, 
Geerman, Maduro, Werleman, Rasmijn, Kock, Loopstok, 
Lampe, Fingal, de Mey, Thiel y demas famia y conocirnan 


Ta invita pa acto di condolencia y despedida cual lo tuma lugar 
na Royal Funeral Home diasabra 5 di November 2022 di 9’or 
pa 11’or di mainta. 


Cremacion lo tuma lugar despues 


Senñor ta mi wardador, mi’n tin 
falta di nda; den cunucu di yerba 
berde, E ta pone mi sosega, E ta 
hibami na awanan tranquil, pa 
bolbe haya forsa. 


Cu immenso dolor na nos curason, 
pero conforme cu boluntad di dios, 
nos ta anuncia fayecimento di: 


Sra Vda. Genia Cecilia Tromp Alcantara 
Carvajalino 
Cariñosamente yama “Jenny” 
*08-02-1940 - †31-10-2022 
Mayornan: †Amada Carvajalino y † Andres Alcantara 


Na nomber di su: 
Casa: 
† Inocencio Felipe Tromp 


Yiunan: 
Omar F. Tromp 
Edwin Tromp & Anushka Ponson 
Rosalinda Tromp 
Liz P. Tromp & Earnie Panneflek 


Nieto(s)nan: 
Ashley Tromp, Ellise Panneflek, Eloisa Tromp, Elias 
Panneflek, Eli Tromp y Vinn Tromp 


Como nieto: 
Stephanie Ras y Jefferson Rojer 
Mama di nietonan: 
Carina Figaroa, Joanne Croes y Jurene Richardson 


Ruman nan: 
† Carmen Celina Fuentes, Lays Gloria de Moya 
Carvajalino, Edith de Moya Carvajalino, Rosa Alcantara y 
Raul de Moya Carvajalino. 


Sobrinan y sobrinonan: 
Patricia Maria Maria y famia, Lilian del Rocio Fuentes y 
famia, Claudia M. Calvano y famia, Ivan Lascarro y famia, 
Milena Lascarro y famia, Paola Lascarro y famia. Milagros, 
Victor, Jesus David, Edgar y Luz Divina Perez deMoya. 


Swa y Cuña: 
Jose (Sep) Tromp y famia 
Jacinta Maduro Tromp y famia 
† Felicita Tromp Lampe y Benjamin Lampe 


Mascos cu sobrina y sobrino: 
Lays Gomez y famia, Victor Gomez y famia, Giovanni 
Gomez y yiu. 


Amigonan di cas: 
Chayo Koolman y famia. Marcia Peasch y famia, Aidee 
Middendorp y famia, Enrique y Marines y famia, Esperanza 
Ruiz y famia. Carmen Segura y famia, Nilda Guda y famia, 
Martin y Lucy Perea, Elizabeth Cantillo Henriquez y famia, 
Bienvenida y Wilfred Panneflek y famia. Ingrid Acosta y 
famia, Griselda Acosta y famia, Jefferson y famia 


Señora cu a cuide: 
Angelique Geerman 


Demas famianan: 
Alcantara, Carvajalino, Fuentes, Maria Maria, Calvano, 
Figaroa, Tromp, Panneflek, Lampe, Maduro, Ponson, 
Lascarro, Gomez, Croes. 


Ta invita pa e acto di condolencia y despedida cual o tuma 
lugar Diasabra 5 di November 2022 for di 2:00PM-4:00PM 
na Aurora Funeral Home. Despues lo tin acto di cremacion 
den seno familiar. 


Den lugar di flor of krans, un donashon pa fundashon 
Beato Jose Gregorio Hernandez (Tanki Leendert) lo ta 
aprecia. Box lo ta disponible 


Nos ta pidi nos disculpa si den nos triteza nos por a lubida 
un of demas famia 


Nos ta lamenta cu despues di entiero nos no ta ricibi di 
bishita di condolencia na cas 


I have fought the good fight, I have finished the 
my course, I have kept the faith. ( 2 Timothy 4: 
7-8 ) 


Cu dolor na nos curason, nos ta participa 
fayecimento di: 


José Stanley La Cruz 
Mihor conoci como:” Stanley of Jo” 
*24-11-1943 - †01-11-2022 
Ex empleado di Postkantoor 


Na nomber di: 
Esposa: † Wilma La Cruz-Vilt 
Yiunan: Paul La Cruz y Miriam Hartmann y 
yiunan 
Suzette La Cruz y yiu na Hulanda 
Ivy Stewart y yiu 
Ian Mc. Dougal y yiu 
Gerald Mc. Dougal y yiunan 
†Sherman Webb 
Joven Webb y yiu 
Nieto(a)nan: Jade Stroop, Jeremia La Cruz, 
Hamed La Cruz, Juendrick Margaretha, Ilaisha 
Mc. Dougal, Xciengeley Mc. Dougal, Jada Mc. 
Dougal, Jaydien Webb 
Rumannan: Sra. Vda. Ingrid Beeldsnijder-Maria 
y famia 
Sra. Marjory Vrutaal-Doran y famia na Curaçao 
Sra. Jeannette Vidal-Doran y famia na Curaçao 
Sra. Meredith Curiel-Doran y famia na Curaçao 
Sra. Vda. Marjorie Maduro-Lodowica y famia 
na Curaçao 
Subrino(a)nan: † Siegfried Maria, Edwin Maria, 
Sherida Maria, Sandra Maria, 
†Meredith Maria, Eugenie Maria, Anthony 
Maria, Sharlon Maria, †Maruska Maria, 
Senamijn Maria, Dwayne Maria, Igmar 
Lodowica, Sherine Lodowica, †Lionel Lodowica, 
Esmeralda Beeldsnijder, Jessica Beeldsnijder, 
Omira Beeldsnijder, Lloyd Beeldsnijder, Swesdy 
Beeldsnijder, Gabriela Beeldsnijder, Adrie Viotty. 


Ex coleganan di Poskantoor Aruba, ex integrante 
nan di Papito y su Doble Sabor, tur musicante y 
cabajista. 
Amigonan di cas y casino 


Demas famianan, primo y primanan na Aruba, 
Curaçao, Hulanda y Suriname: 
La Cruz, Vilt, Maria, Doran, Stewart, Mc. 
Dougal, Webb, Lodowica, Diels, Beeldsnijder, 
Toppenberg, Rodriguez, Manuela, Vrutaal, 
Vidal, Curiel, Ramono, Stroop 


Adres pa condolencia: Royal Funeral Home 
dialuna 07 di November 2022 di 7 or pa 9 or di 
anochi. 
Ta invita pa acto di entiero cual lo tuma lugar 
diamars 08 di November 2022 na Royal Funeral 
Home di 2or pa 4or di atardi, despues saliendo 
pa Santana Catolico na Noord. 


Ruben “Scorpio” Garcia 


